
Avram lancu 





Istoria de veacuri a Ardeaiului românesc e istoria de lacrimi şi 
de umilință a unui popor orfan. 

Din toate apăsările trecutului jugul feodalității ungurești a durut 
mai mult. Pretutindeni domnia străină ne-a încătușat energiile de viaţă, 
aici însă Sa așternut peste noi ca o nenorocire “vecină cu moartea, 
fiindcă în deosebire de alte părți, generaţiile noastre de iobagi arde- 
leni, părăsite în cursul vremii de către conducătorii lor, au suferit ne- 
contenit o întreită mucenicie: de sânge, de lege și de clasă. Una din 
aceste primejdii să fi fost ar mai fi putut mij flacăra desrobirii, la- 
olaltă ele s'au transformat întrun blestem fără apărare, într'o crudă 
încercare venită parcă de sus, la care nu se putea răspunde decât cu 
plânsul, cu eterna obidă sufletească a tuturor sclavilor. lată de ce-po- 
vestea noastră de-aici e o lungă plângere "n surdină, revărsată în 
doine, ticluită în petiţii la împăratul, sau oftată în rugăciuni la Dum- 
nezeu. Ardealul o mie de ani și-a muiat desnădejdea în jale și sa 
mângăiat cu visul. De două ori el totuşi a lovit, cu sete crâncenă şi 
cu avânt înfricoșat dospit din impulsuri seculare. In amândouă rân- 
, durile lovitura lui a pornit din acelaş loc, care prin vitejie legendară 

a răscumpărat aureola bărbăţiei îngropate şi-a dat unui popor oropsit 
unica zestre de înălțare morală. 

Acest loc e Țara Moților. 

Moţii apar. astfel cu o specială prerogativă în istoria noastră. 
Neamul lor vânjos adăposteşte Singura tradiţie de eroism pe care 
vremea vitregă «nu ni l-a putut înfrânge. In munții Abrudului conti- 
nuatorii vechei așezări romane, ca într'o cetate izolată de slăbiciunile 
vremelnice, au păstrat reflexe întârziate din gloria străbună. Cu toată 
robota lor zilnică acești copii ai codrului şi-au menţinut dorul de li- 
bertate. Când tot Ardealul se legăna în tânguire neputincioasă, în vă- 

găunele lor fermenta revolta. Ei ne-au învăţat mai întâi să plătim cu 
sânge nu cu lacrimi, ei au introdus virtuțile războinice pe-un pământ 
- biruit, ei reprezintă acțiunea într'o lume copleșită de visare mistică. 
De pe culmile munților apuseni a strigat pentru întâia-oară răsvrăti- 
rea, ca un bucium precursor al redeşteptării generale. Moţii sunt Ti- 
rolul nostru, pumnul Ardealului, iar cele două inimi mari în care-a: 
clocotit uraganul, sunt eroii lor: Horia și Avram lancu. 

Amândouă figurile trecute în mitologia populară se găsesc într'o 
perfectă înrudire organică. Au: pornit şi unul şi altul dela aceiași 
vatră ţărănească, au crescut în aceleaşi patimi şi au încarnat aceleași 
năzuinți ancestrale. Lupta lor sa desfășurat pe-un fond comun, având 
un obiectiv unic şi mijloace la f:l. Concepţia politică de care sau 
călăuzit şi care a determinat prăbuşirea lor tragică a fost aceiaşi ilu- 
zie deșartă a împăratului dela Viena, cea mai tristă şi cea mai scump 
plătită erezie a ideologiei noastre de veacuri. Ce-i desparte însă pe 
cei doi martiri ai Moților, e cadrul vremii în care s'a deslănţuit epo- 
peia. lor, cortegiul de lozince şi de evenimente care i-au întovărășit pe 
câmpul de bătaie. Horia e revoluţionarul țăran care întrupează in- 
stinctele de viață ale unui- popor prin prizma revendicărilor locale. 
Dtama lui e un preludiu numai al reînvierii care aștepta în umbră. 
lancu însă, o verigă întrun lanţ de evoluţiune universală, se înfâţi- 
şază dela început într'o armură complexă de. luptător pentru soarta 
integrală a unui neam. El e soldatul conștient al ideii naționale, a 
cărui spadă loveşte dela înălțimea unor principii imutabile de acord 
cu catechismul epocii lui. Prin Horia țâșneşte un fulger răzleţ din vi- 
forul unui popor, prin lancu cere cuvânt poporul însuși, cu adevăru- 
rile programatice asvârlite în cumpăna istoriei. De-aceea răscoala lui 
Horia e o platformă morală fără consecințe şi transformări de dome- 
niul realității, câtă vreme revoluția dela patruzeci şi opt rămâne ca o 
înaltă semnificare politică, prin care s'a inaugurat istoria modernă a 
românismului, deschizând drumul desrobirilor viitoare. 


* 
* * 


Se va găsi oare cândva meșterul iscusit care, despicând întâmplă- 
rile şi cântărind faptele, să reconstruiască această pagină strălucitoare 
de demult? Va veni poetul să lumineze cu razle lui în sguduitoarea 
tragedie sumbră, ori istoriograful să descifreza fața vremii în toate 
tainele ei și să ne dea eternul omenesc din sbuciumul lui Avram 
lancu, îndeplinind astfel o operă de educaţie naţională? 
| Personalitatea mortului dela Ţebea se desface din galeria tre- 
cutului apropiat, investită cu-o escepţională valoare morală, din care 
„posteritatea şi mai ales zilele noastre tulburi ar putea să desprindă 
linii simple şi mari. Peste tot plieiada vizionarilor ardeleni dela patru- 
zeci şi opt, cu suflul lor romantic, cu concepţia eroică care le stră- 
bătea crezul politic și cu idealismul luminos care-i povățuia, înfățișază 
o culme pe care de-atunci și până astăzi generaţiile de epigoni n'au 
mai fost în stare s'o atingă. Sforțarea poporului nostru de-a elabora 
la el acasă cuvintele de ordine ale frământării continentale din această 

perioadă a dat roade. Din ceata iobagilor asupriți sau improviza 
repede cărturarii lor în oameni politici cu o limpede intuiție a si- 
tuației, şi când a sunat ceasul, aceşti preoți şi mireni dela sate, 
întrun elan vijelios au încins spada devenind prefecți, tribuni și 
centurioni, reîmprospătând astfel ps un colț de pământ uitat un aspect 
mișcător din antichitatea latină. Subt conducerea lui Șaguna, profo- 
tipul cel mai distins al eclesiastului militant produs de istoria noastră 
și cu îndrumarea lui Simeon Bărnuţiu, profesorul cu suflet de apostol, 
un şir întreg de fruntaşi au răsărit fanatizați de ideie. Era mișcare, 
patimă, îndrăsneală în rândurile lor și hotărârea nestrămutată de-a- şi 
duce cauza la biruință. i 

Din primele zile ale fierberii din Ardeal s'a ivit pe planul întâi 
alături de dânşii silueta tânărului advocat din Câmpeni, care da un 
relief cu totul deosebit comitetului național de-atunci. Avram lancu 
descindea cu o structură sufletească particulară. Urmașul lui Horia 
aducea cu sine mândria aspră a Moților, acea pornire furtunoasă de 
plată și răsplată care înroșise odată crestele munţilor cu fotul revo- 
luţiei. In vinele lui svâcnea sângele fierbinte cu descărcări violente 
de pasiune elementară. Credinţele -vremii şi evenimentele din jur 
agitau cu o putere înzecită acest temperament de erou. Firea lui 
lancu, caracterul distinct şi unic-al ţăranului dela Vidra, a smuls 
dela început mişcarea dela patru zeci și opt din ogașa bătătorită a 
suplicaţiunilor seculare către „prea înălțatul cezaro-crăiesc scaun“ şi 
i-a dat un. caracter revoluţionar. Fiinţa lui îmbibată de fanatism a 
dominat masele din primele clipe. Acest tânăr de douăzeci și cinci 
de ani, cu graiul respicat şi scurt, cu sclipiri de oţel în adâncul: 
ochilor albaştri, și-a dat seama că numai armele pot hotărî întrun 
proces de veacuri, care a batjocorit până la sânge plebea năpăstuită. 
La adunarea de pe Câmpul Libertății în 3/15 Mai la Blaj, lancu a 
venit în fruntea Moților organizați militărește, gata să înfrângă orice 
val inoportun de. cumințenie iobăgească. Peste capul episcopului 
Lemeni şi-al canonicilor lui supuşi. stăpânirei ungurești, sarcasmul lui 
a plesnit ca un bici de foc. Dincolo de îngrijorarea căpeteniilcr 
circumspecte, tribunul dela Câmpeni rodia tinereţe, nervi şi optimism. 
Prin el a primit mişcarea noastră nota vitejiei şi romantismul de 
epopeie. In sfatul conducătorilor, Iancu și-a impus pecetea lui defi- 
nitivă. Inalta prevedere politică a lui Şaguna şi cumpătul diplomatic 


„al înţeleptului arhiereu, unite cu viziunea istorică a lui Simeon 


Bărnuţiu se complectau admirabil cu acest om de acțiune, care în 
comitetul dela Sibiu, într'o memorabilă şedinţă prelungită de calcule 
şi temeri, a tăiat scurt discuţiile savante: — Domnilor, vorbiți înainte, 
eu plec în munți şi fac revoluție! 

Ce-a urmat, se știe, e prima noastră afirmare a. ideii de libertate 
politică, cea dintâi campanie ostășească în răsboiul de neatârnare. 
Advosatul Avram Iancu a pledat cu sabia în mână cauza românis= 
mului. Prefectul de lănceri întors între Moţii lui sa dovedit un 
strălucit șef militar. Ca împinși de o chemare magică, i-au roit împre- 
jur ciubărarii și ciobanii dia văile Crișului și ale Arieşului. S'au aprins 

focuri pe culmi, a început să sune tulnicul de brad, s'au pornit carele 
Iancului de care plânge și azi poezia populară și tunurile de lemn 
au fost urcate pe vârfuri la trecători. Agerul prefect, frumos, drept și 
încrezător crai al munţilor, se ivea pretutindeni pe calul lui alb ca 
un zeu al luptei. Prestigiul lui personal întreținea și cohesiunea și 
disciplina acestei armate de țărani. Cele două invazii ungurești în 
munții Abrudului, sugrumate în sânge subt cutropirea Moților, au arătat 
lumii la ce grad de conștiință cetățenească se ridicaseră iobagii Ar- 
dealului şi ce bloc de granit erau piepturile lor. Toată vremea lancu 
a fost comandantul necontestat, adorat de mulţime. Oastea lui n'a 
cunoscut o clipă de înfrângere. Armatele imperiale au fost bătute de 
rebelii unguri, prințul Windischgraetza fost alungat de Kossuth peste - 
granița Ungariei, baronul Puchner cu austriacii lui bine înarmați a 
fugit din faţa lui Bem la Râmnicul-Vâlcei, când în munţii Abrudului 
flamura noastră fâltăia triumtătoare. In acest timp de aproape doi ani 
când Avram lancu a desfășurat o acţiune proprie fără nici un ajutor 
din partea autorităţilor militare imperiale copleșite de-o frică mes hină, 
eroul dela Fântânele paralel cu mișcarea armată avea şi-o intensă 
activitate politică. Cuibul lui de stânci devenise focarul redeșteptării 
naţionale româneşti de pretutindeni. Fie că îndruma linia de conduită 
a tovarăşilor săi din comitetul naţional, sau primea emisarii  guver- 
nului dela Dobriţin, fie că urmărea planurile curții dela Olmuetz, 
lancu- concentra atunci destinele neamului în mâinile lui. Subt ocro- 
tirea munților neînvinşi, la lumina unui foc, țăranul din Vidra şi gene- 
rosul boier muntean Bălcescu urzeau pentru întâia-oară pe ur.nele 
mortului dela Turda visul unirii tuturora. Până târziu, după venirea 
Ruşilor în ţară el a fost un factor activ al echilibrului politic, chib- 
zuit şi desfăcut de prejudecăți, neavând alt punct fix în Șugelătea lui 
decât soarta integrală a neamului. 

După strălucirea orbitoare a venit prăvălirea în pinasi: cea 
mai întunecată tragedie care putea sdrobi sufletul erou. Perfidia Vienei 
a transformat repede un popor biruitor întrun popor mucenic. Abso- 
lutismul austriac ca o nouă pecingine s'a asternut deasupra Ardealului, 
trecut din ghiarele brutale ale nemeșilor unguri în sforile abile ale 
polițiștilor austriaci. Supt apăsarea regimului sau prăbuşit teorii po- 
litice şi gânduri de regenerare, Fruntașii noştri au luat lumea în cap, 
sau și-au atârnat spada în cui, așteptând zile mai” bune. Sufletul ne- 
domesticit al lui Avram lancu n'a putut suporta odioasa încercuire, 
Ca şi mai înainte a tresărit cu aceiași patimă în fața robiei. El care-şi 
hrănea avîntul din impulsuri atavice și simțise cu, toată carnea lui 
măreața dramă, în minte cu făgăduinţele de ieri şi în urechi încă cu 
strigătul năvalnic al gloatelor dela Mărişel, nu putea privi cu brațele 
încrucişate ruşinea şi nu-și închipuia să trăiască ca un modest cancelist 
aulic, sau ca pensionar austriac din mila vulturului cu două capete. 
O nouă revoltă l-a aprins şi i-a adus pierzarea. Se ştie calvarul lui 
dela Viena, după-ce în cabinetul împăratului a respins decorația: — 
Nu ne-am luptat pentru jucării, — vrem drepturi Maiestate ! Se cunosc 
loviturile groaznice de mai târziu: închisoarea din cetatea dela Alba- 


1088 
© BCUCIuj 


fulia, unde l-au ferecat în lanţuri şi l-a pălmuit un căpitan austriac 
pe Craiul-Munţilor! Ce vifor pustiitor trebuie să fi bântuit în aceste 
clipe în sufletul Prometeului înlănțuit! Ce umbre fugare se vor fi abătut 
peste fruntea lui, pe care strălucea cununa de raze a unui popor 
întreg ! leşit de după zidurile negre, eroul umilit era pe marginea 
abisului. Ce putea face el? Drumul lui nu maiavea întoarcere, Să se 
înarmeze cu scripte și documente, ca să susţie o plângere străveche 
stropită cu sânge? Să apere ca advocat la tribunalele nemţeşti pădurile 
Moților cerşetori? Nu mai era ieșire, Avram Iancu trebuia să cadă, 
trebuia să dispară din circulație ca să intre în imperiul legendei și 
să diriguiască de-acolo cu neînduplecata putere a „morților crezul 
unui neam.. 

A urmat deci fatalul sfârșit de dramă, zguduitor şi mistic ca o 
tragedie shikespeareană, lancu sa întors acasă îa munții lui robiți 
iarăși, de astă dată rob și el, înfrînt în credință și batjocorit în amorul 
propriu. O periodă de si ingurătate dîrză a premers melancoliei care l-a 
„întăşurat pe veci. Ia casa dela Vidra, înconjurat de tribunii care i-au 
mai rămas, subt ochii înlăcrimaţi ai unui tati țăran, tăcut şi reflectând 
parcă în privirile duse crâmpaie dintro glorie apusă, el sa închis ca 
într'o criptă mortuară. Erau zadarnice toate îndemnurile prietenilor, 
învitaţiile la dieta dela S:biu, planurile de memorand la împăratul... 
iancu era protastarea mută a decepţiei generale și era prizonierul dəm- 
uității sale rânite. In această postură l-a surprins călătoria împăratului 
Franz losef în Ardeal, vizita tînărului monarh în Ţara Moților. Toate 
stăruințele prietenești de-atunci, cu tot mirajul unor avantagii politice 
pe sama alor săi, nu l-au putut îudupleca să apară înaintea domni- 
torului. Vizita plăpîndalui Habsburg sa desfăşurat într'o atmosferă 
de amărăciune și doliu. Foştii lănceri, lănceri lipsiți de comandantul 
lor, se uitau cu. sprîncenele încruntate la acest convoiu nedorit. In 
fafa casei cu şindile dela Vidra nu aștepta decît tatăl eroului, întinzînd 
un pahar de vin oaspelui cu un gest liniștit de politeţă patriarhală.“ 
Avram lancu pregătise, acest gest de muşcătoare ironie şi se afundase 
în codru ca un vultur cu aripile zdrobite. aruncînd prietenilor săi 
sentința lapidară ca un dicton biblic: — Toate sunt în zadar, un ne- 
bun și cu un mincinos nu se pol înțelege... 

De-aici înainte o singură dată l-au mai putut urni din pasivitatea . 
lui. In năzuința da a-și crea un acord cu împrejurările, conducătorii 
politicei ardelene au făcut totul ca să curma protestarea solitarului 
din munții apuseni, care împrăștia sugestiuni nepiăcute Burgului dela 
Viena. S'au dus deci la dinsul, l-au acoperit de mustrări, i-au insinuat 
că confundă binele public cu rosturile lui și cu puterea l-au dus la 
Sibiu. lancu târât le-a ascultat argumentele, le-a primii programul. Cine + 
ştie ce prăvăliri surde se sbăteau în tăcerea lui? O mare bucurie 
îi însenina pe toți la gîndul că actul de sumisiune a tigrului îmblînzit 
va avea o reală contravaloare politică. O delegaţie de fruntaşi l-a dus 
la principele Schwartzenberg, guvernatorul Ardealului, care i-a strîns 
mîna cu satisfacție şi l-a poftitzîmbitor să şadă: — Also, was wollen 
die Rumänen? lancu, ca la lumina unui fulger, va îi văzut atunci 


N 

toată fatalitatea unei istorii milenare. A zîmbit şi el prințului şi-a 
răspuns cu ochii rătăciţi: — Serenisime, o academie de drept la Sibiu 
şi-o baie de vapori la Vidra! i 

In clipa aceia a nebunit Avram lancu! 

Zeci de ani sa plimbat mortul viu pe poienele dintre brazi, 
peste mormintele unde dormeau lăncerii lui. Desculț, sdrențos, ca un 
rege Lear rătăcia Craiul Munților, cea mai înfricogată icoană a dără- 
pănării unui popcr chinuit. Pela târguri, sau pe câte-o culme de deal, 
se ivea făptura lui pribeagă. Moţii alergau la el să-i atingă genunchii 
ca pe niște moaşte şi sdrenţele lui ca o binecuvântare. Avram lancu 
“scotea un fluier de cireș și cânta marșul lui: „Astăzi cu bucurie ro- 
mânilor veniți, Pe lancu în câmpie cu tofi îl însoțiți!“ ... Țăranii ştiau 
cântecul atât de bine. In cadențele lui bătuseră pe Hatvani şi sdrobi- 
seră odinioară legiunea cu chivărele cu cap de mort. Ca un cor din: 
trage diile lui Sofocle înconjurau pe titanul căzut şi plângeau.. 

Intro zi l-au găsit moit pe-o bancă, cu fața întoarsă spre cer şi 
ł-au îngropat subt gorunul lui Horia la Ţebea, cu-o piatră albă la 
căpătâi, într'o groapă împrejmuită cu zăbrele sărace... - 

Gcrunul îl plouă de-atunci cu frunze, ţăranii îl cântă în balade 
Ja coarnele plugului, iar istoria noastră învaţă din religia lui... 


$ 
i $ x 

Sunt vre-o cincizeci de ani și mai bine, de câad a murit a doua 
oară Avram lancu. De-atunci fața vremilor s'a schimbat printr'o 
cascadă vertiginoasă. Credinţa lui s'a înfipt adânc în conştiinţa nea- 
mului şi-a ajuns la o răspântie nouă. Viforul dela patruzeci şi opt 
sa pornit iarăş să sguduie catapeteazma lumii. A reînviat epopeia! 
Românismul! s'a ridicat din cenuşa ruinei universale şi peste stârvul 
pajurei cu două cepete dorobanţii noştri au împlântat tricolorul pe 
palatul din Buda... 

O justiţie imanentă, veșnică și implacabilă, a rectificat povestea 
noastră şi-a răsplătit martiriul eroului. In faţa mormântului dela Țebea 
se închină o Românie aşa cum a visat-o el cu Bălcescu la focul de 
pe creste, sau cum a văzut-o ca o fantomă în arătările lui de 
pribeag nebun. 

In decorul schimbat un alt monarh trece: astăzi pe la casa 
lancului. E al nostru. Vine să-i îngenunche la groapă, simbolizând 
recunoştiința unui neam. Clipa ne covârşește cu înţelesul ei adânc, un 
fior de veacuri tremură în frunzele gorunului lui Horia și din troparele 
bizantine flutură eternitatea peste capetele noastre. In coborârea 
amurgului se vor aprinde iar focuri pe culmi, fumui lor se va ridica 
la cer paşnic şi blând, ca fumul jertfei bine primite. Târziu în lumina 
albă de lună va picura din nou glas de fluier printre crengile brazilor, 
ca o chemare de departe: „Astăzi cu bucurie Românilor veniți!“ 

Ascultă, Sire, acest fluer cu toate poveţele lui! E fluierul 
țăranilor noștri, fluierul lui Iancu, fluierul fermecat, în cântecul lui 


e toată mântuirea noastră! 
OCTAVIAN GOGA 

Infrângerea lui Hatvani în faţa Abrudului 


— Fragment din raportul prefectului Avram Iancu — 


la 8 Mai:(1849) am primit a treia scrisoare 'dela Dragoș (solut 
Jui Ludovic Kossuth) în care el mă provoacă să depui armele şi să 
apuc pe .calea înteiegerii paşnice. Eu i-am răspuns relevând perfidia 
maghiară în cuvinte scurte şi am declarat că între noi are să decidă 
numai sabia. Acum eu, cuvântând către poporul adunat, îi desvoltai 
planul proiectat de maghiari spre a subjuga munții, îi împărtăşii cele 
din urmă evenimente, şi provocai poporul să mai jure odată că nici- 
unul nu se va retrage și că toți vor combate pe vrăşmaş până la cea 
din urmă picătură. de sânge. Intre strigăte: „Să trăiască împăratul!“ 
depuseră cu toții jurământul. Indată după aceasta, poporul armat fu 
împărțit în şase coloane şi la fiecare dintre acelea i se numi pozi- 
iunea ce avea să ocupe. Trei coloane fură aşezate în dreapta, iar 
celelalte trei de-a stânga drumului de ţară, care duce dela Câmpeni 
peste Abrud la :Zlatna. = 

La așa numitul Stiurţ își luă poziţiune ca altădată curajosul 
paroh şi viceprefect Simion ‘Groza din Rovina. Mai departe, spre 
“Cerniţa a fost comandant tribunul Nicolae Corcheş şi decurionul primar 
Jambor. Şi mai departe, spre drumul de ţară deasupra aşa numitelor 
mori Circasene au ocupat înălțimele tribunii Aiudanu şi Russu. lu 
laturea de-a stânga coloanele erau așezate aşa: dealurile de către 
Roşia le ocupase tribunul Mihail Andreica cu coloana sa. Despre 


„„ toate aceste dispoziţiuni a ‘fost informat şi Axente Sever, ca el să 


ocupe drumul de munte la Dealul Mare. 

In modul acesta se luară toate măsurile spre a închide pe 
vrășmaş. Observând el aceasta, sa încercat să-și deschidă o cale, 
pentru ca să-i poată veni trupe nouă dela Brad, şi spre acest scop 
atacă aripa dreaptă a cetei lăncerilor în direcţiunea Cerniţa. Dar 
tribunul Aiudanu şi decurionul primar Jambor lau respins şi luat pe | 
fugă până în oraş. Mult mai cruntă a fost lupta din aripa stângă, la 
Roşia. Cele două companii trimise acolo de către Hatvani, întărite 
prih toți maghiarii buni de arme din acel oraş, adecă o trupă cam 
de :650 au atacat în aceeaș zi de 8 Mai după amiazi pe tribunui. 

Andreica în pcziţiunea lui; acesta însă răsbătu atacul cu toată băr- 
băția, se aruncă cu toată puterea sa pe vrăjmaş și îl aduse în dez- 
ordine. O companie de-ale lui Hatvany fù împresurată de către po- 
porul armat și măcelărită mai întreagă; mulţi insurgenyi se salvară 
prin fuga la Abrud, alții se ascunseră în mine. 

In ziua de 9, dimineața, ținui eu cu prefecții Balint şi Vlăduț 
un consiliu de răsboiu, în care se, decise că în aceeaş zi după amiazi 
la 3 ore să se dea un atac general. Atacul de întâi îl făcui eu însumi 
cu aripa stângă, şi anume cu coloana lui Andreica; tot atunci avură 
să atace şi celelalte coloane. Iniată şi pusei trupa principală sub 
căpitanul lanovici și prefectul Vlăduţ în mişcare, pentruca să-şi ia 
pozițiunile lor numite mai în sus. Celelalte“ coloane se şi aflau la 
locul lor. Intraceea, Hatvary iară mai porunci să fie împușcați mai 


mulţi români ; printre aceştia și ui Dobra ; Buteanu fu 


aruncat în fiare. - 

Aşa, la ora fixă, s'a început atacul cu aripa stângă.  Valorosul 
tribun “Andreica Sa aruncat cu atâta celeritate asupra vrășmaşului, 
încât, în mai puțin de o oră l-a împins până pe dinaintea orașului, 
Acum tribunul se afla pe înălțimea din fața Abrudului. 

Tribunul Andreica îmi ceru un tun, pentruca să tragă din deal 
asupra împreiurimei oraşului; totodată îmi arătă, că după ce ela 
înaintat aşa departe, s'ar putea foarte uşor ca vrăjmaşul să-l atace 
de la spate, dacă atacul nu se va întreprinde îndată cu trupa prin- 
cipală. Tot atunci provocai pe căpitanul Ivanovici ca să se pună în 
mişcare cu trupa principală, şi să atace; a fost însă peste putinţă a-l 
îndupleca să se miște din loc. Eu alergai însu-mi la trupa principală 
şi aflai dela Vlăduţ, că el a voit mai de multe ori să atace, dar 
căpitanul Ivanovici nu l-a lăsat. Aşa dar cu lăsaipe acest căpitan în 
liniştea sa şi comandai prefectului să atace singur, ceeace și făcu 
îndată. Mai întâi vânătorii săi străbătură înainte, şi cu împușcăturile 
lor bine îndreptate respinseră pe tiraliorii vrăşmaşi. Vrăşmaşul s'a 
recules de aci de unde era puterea sa principală, şi dete un atac 


asupra centrului nostru. Vânătorii noștri susținură atacul cu. toată 


bărbăţia şi nu se mişcară din loc. Atunci valorosul prefect Vlăduţ se 
pune în fruntea lăncerilor cu sabia împumnată și se aruncă împotriva 
puterei principale a vrășmaşului. Acest asalt decise totul, Vrășmașul 
nu mai stătu pe loc, Tcate încordările sale au fost în deșert. “Acum 
el, strâmtorat din toate părțile în oraș, fu acolo „strâns blocat, - 

Toţi comandanții de coloane şi-au făcut datoria cu exactitate; ei 
au luptat mai peste tot în fruntea oamenilor şi cu aceasta ei i-au în- 
curajat şi mai mult, deci fiecare fiu al „munţilor simțea el însuş că 
luptă pentru cele mai înalte bunuri pământeşti. Intre toți s'a distins 
mai vârtos tribunul Andreica şi preotul Groza; dar onoarea zilei se 
cuvine mai mult decât la toți ceilalţi, prefectului Vlăduţ, care a 
decis totul. 

Lupta însă nici decum wa încetat, pentrucă focul de tiraliori 
împrejurul oraşului a durat toată noaptea din ambele părți. Era în- 
tuneric foarte mare, pentrucă plouase dela miezul nopţei până a doua 

zi dimineața, iar apoi se lăsă o negură groasă, care acoperi regiunea. 
Atunci Hatvani bătut, tăiat și strâas blocat de toata părţile, s'a văzut 
silit a se retrage în vreo parte oarecare. In 10 Mai, dimineața, către 
4 ore, ajutat de ploaie şi negură, și cu sacrificarea trupelor sale de 
tiraliori cari luptau imprejurul oraşului şi pə cari el nici nu le-a 
înștiințat despre retragerea sa, a plecat în direcțiunea spre Cerniţa, 
spre a scăpa la Brad. Nefiind observat-de către tzupa noastră din 
aripa stângă, Hatvani trecu printre două coloane ale aripei noastre 
drepte, care însă observându-l îi şi atacă îndată cu violenţă, din stânga prin 
tribunii Corch=ș și Oiteanu și pria decurionul Iancu, iară din dreapta prin 
tribunii Aiudanu și Russu. Lupta a fost foarte cruntă. Mulţi maghiari 
din Abrud, fără diferență de etate și sex, își aflară aici moartea lor. 
După o apărare desparată, Hatvani reuşi ca să scape cu puţinele 
resturi ale armatei sale la Brad; partea mai mare din aceia despărțită fiind 
de către el, fu -strâmtorată înapoi în oraș. Aceștia se mai apărară aici 
cu cele din urmă puteri ale lor, în biserici, din case și celarii, până 
când focurile românilor din tunuri şi puști îi învinseră p2 deplin. 

Oraşul se aprinse în mai multe locuri, chiar și pe cât a ţinut 
focul violent din tunuri; acum însă lăncerii cei învierşunați au aprins 
ei înşişi cele mai multe case ale maghiarilor. Oamenii strigau din 
toate părțile după vânzătorul Dragoş, căci așa îl numia poporul. Pe 
acesta îl afiară într'o pivniță, de unde iau scos și l-au tăiat cu 
lăncile în bucăţi. 

Către 11 ore a. m. a sosit şi prefectul Axente Sever cu oamenii 
săi, El a venit prea târziu că să mai poată participa ia luptă; însă: 
a venit destul de timpuriu, pentruca cu oamenii săi să pună capăt la 
omor. şi incendiu. Dacă jumătate din oraş s'a conservat, meritul 
acesta se cuvine în partea cea mai mare lui Axente. 

Aşa s'a terminat prima bătălie cu Hatvani. Numărul insurgenților 
căzuţi împreună cu al maghiarilor abrudeni ucişi se poată lua, fără 
exagerare, la 2000 şi mai mult Din contra, pi ierderea poporului armat 
a fost prea neînsemnată. 

Caracteristică 


Avram lancu a fost ce — nu a putut să fie: Un sentimentafi 
al cărui arc de încercuire sa oprit la naţia sa; deși ar fi fost în - 
stare să se întindă mult mai departe; un voliţional, a cărui voire 
sărea ca din ţițini şi ar fi ajuns pentru ţări şi mări, deși dincolo de 
Viena n’a trecut; un erou de scurtă durată, deși amintitele bogății 
l-ar fi putut sprijinii deceni întregi; o izbucnire vulcanică a firei 
noastre, cu stingere repede, dar cu putere de demonstrare perfectă. 

Când îl cugeți pe el, parcă un fulger trece prin umbre de codri 
„şi se 'neacă 'n umbre, şi 'n urmă lasă doar răsunetul din coclauri, 
care se liniștesc treptat. 

Făcut fusese să aprindă şin- alţii viaţa sa; până la înălțimea 
flacărilor sale s'au aprins însă numai flacările din inimele Moților; 
fiii munţilor aveau un suflet, copt de necazurile trecute, aprins de 
speranțe comune. Aşa ca acolo a fost numai acolo! 

Și mai întrebăm: De ce au lăsat, el şi ei, nedespărţiți, acea dâră 
de admiraţie, de cântec, de poveste, care și astăzi cugetă legendar? 
Cum eră să nu o lase, când odată a fost și a doua oară nu? Po- 
poarele simt instinctiv unde le duc iraţionalele voințe mari ale eroibor; 
şi le sunt credincioase, recunoscătoare, devotate, penirucă au fost . 
` încântarea firei lor reduse, dar crescute de ei în acea odată, 

Războiul este crud; mai ales crud cu cel crud. A fost tragic ca 
un suflet nobil născut, ca Avram lancu, să se despartă de nobleţa sa 
firească şi să se prefacă în instrument sângeros al fatalităţilor istorice. 
El nici nu a înțeles răsboiul altfel decât ca culegător de resultate 
nobile. Spre ele trecuse prin sânge; dar la ele nu a ajuns. Naivitatea 
nobleței sale încrezătoare s'a văzut înşelată amar. Și sa frânt şi el, 
şi a pierit şi el, în acel mare cimitir de suflete, care a fost Ardealul. 
Ciocli i-au fost ceice au izbit de moarte sentimentalitatea sa; voinţa 
şi-a îngropat-o apoi — el singur! 

la Avram lancu sau unit, în timp, aproape, optimismul cel mai 
ducitor şi pesimismul cel mai obscur. Peripeţia aceasta, concret, n'a 
fixat-o încă niciun poet; încă nu a plasticizat-o niciun istoric. Și de 
„când aşteptăm să f.e concretizată! Poate că ea va răsări din mulți- 
mile care se mişcă acum spre munți, prin cineva, care va sorbi în 
suflet şi muntele, și omul muntelui, și adierile sufletești, de ieri şi 
de azi, ale lor. Poate.. 

Sa-l așteptăm dar pe celce va puteă, ca pe un răscumpărător 
“strălucit al unei vini ori al unei neputinţs, căreia-i doresc un grabnic 
sfârșit.  Pentrucă Avram lancu trebuie să trăiască în forme mat 
simţite decât sgomotul serbărilor, decât luciul unei statui; el trebue 
să rămâie în cuvânt, prin cuvânt, sufletul care a fost și care trebue 
să se întoarcă în noi, 

G. BOGDAN-DUICĂ 














-i 


‘Ju mă întrebi ce mai sperez şi ce mai cred eu? lată îți răs- 
pund, că timpul speranfelor mele a trecut şi că credința mea e ca a 
şarpelui, căruia natura îi impune să-și apere capul; totuși să nu crezi, 
că spun acestea, fiindcă mi-aş teme viața mea nenorocită; nu, căci 
această viață mi-am expus-o în anii 1848—1849 în mai multe rânduri 
pentru iubita mea națiune și pentru. credința către Impăratul, — ci în- 
țeleg iubita mea națiune, care suspină de atâtea dureri și pentru care 
-mar dured inima, dacă prin mărturisirea credinței adevărate o aş aduce 
întrun pericol şi mai mare. 

` Dintr'o scrisoare a lui lancu (1860) 





„CER a FE 2 RR N E CR: bd PR N EE EE E PE EEE A TRECI, 

Figura legendară a lui lancu 


În inima poporului românesc din Ardeal, amintirea lui Avram 
lancu a rămas întipărită până în zilele noastre întrun glorios culcuş 
"de legendă; ea înfăţişează, pentru cei mulţi, imaginea vie a întregei 
mişcări revoluţionare din anul 48. Generalul luptător din Munți, cu ho- 
tărârile lui repezi, cu fulgerile cari scăpărau din albaştrii lui ochi ti- 
neri, cu faima lui de comandant nebiruit, s'a ridicat în pragul vremii 
sale ca un arhanghel răsbunător al nedreptăţii seculare, şi a săgetat 
umbrele uitării înconjurat de aureola eternelor isvoade vite jeşti, ca o 
sclipire de lumină. Legenda nu născoceşte numai; ea aruncă peste 
întâmplările petrecute aievea praful de aur al imaginaţiei întregitoare, 
Ea nu minte, ci înfrumusețează. Şi adaugă o columnă de ideal ome- 
nesc peste ceeace a fost abia un început de realitate... 

Aşa a înfruntat şi umbra tragică a lui lancu neînduratul măci- 
niş al timpului. Sufletul lui, plin de zvonul glasurilor iobăgeşti, aşa 
după cum e pliuă adâncimea pădurilor răsunătoare de ecourile cari o 
străbat, se dăruise întreg misiunei sale mari. Braţul lui, înzestrat cu 
darul minunat al cârmaciului, se prăvălise asupra dușmanului cu pu- 
terea toată a neamului său. Él însuş era minunata torță, la flacăra că- 
reja se întrezăresc, departe, drumurile încrucişâte ale istoriei viitoare. 
Omul faptei, care cu numele lui sonor pecetluia o epocă. Simbolul, îm 
carne și oase, al unor organice năzuinți obşteşti. Intruparea definitivă 
a ideei, Intrun cuvânt, eroul, așa cum a fost păstrat totdeauna în ver- 
suri și 'n basme, fie că se numea Achille cel iute de picior şi pornea 
la asediul Troiei, fie că-şi zicea paladinul Roland şi trecea Pirineii în 
oastea lui Carol cel Mare, fie că nu era decât boiernaşul Tudor din 
Vladimiru, și se urnea, cu pandurii lui, să curețe de omida lacomă roduł 
unui biet co!ţ de țară românească. 

Aşa numita literatură cultă a noastră nu s'a apropiat până acum 
de epopeia sângeroasă din Munţii Apuseni, pentru a o îmbrăţișa în 
nemuritorul pervaz al creaţiei artistice, şi nici tragicul destin al lui 
Avram Iancu, cu suișurile şi coborâşurile lui abrupte, n'a ispitit încă 
inspirația puținilor scriitori români în cugetul cărora firele vrăjite prin 
cari suntem legaţi de trecut se împletesc în tortul ales al eternității. 

In cântecele și poveştile populare, frumosul chip și cutezătoarele fapte 
de arme ale „craiului Munţilor“ s'au păstrat însă din om în om şi 
din gură în gură, topindu-se de-avalma cu nădejdile şi suferinţele 
tuturor. lancu se apropiase din ceasul celdintâi al frământărilor anu- 
lui 48, mai mult decât oricine, de dorul „mulțimii. Ştiuse să-i vor- 
bească, drept şi limpede, în pilduiri elocvente, şi o fermecase cu în- 
făţişarea lui năvalnică, pregătită pentru orice îndrăsneală. Când el a 
apărut, aşa, ca o arătare din alte vremi în costumul său muntenesc, 
cu şerpar şi pistoale ia brâu, păşind călare în fruntea miilor de Mofi, 
care-l urmaseră pe Câmpul Libertăţii frământaţi de nerăbdarea acţiunei 
Şi de misiunea luptătoare pe care şi-o presimţeau, căpeteniile încer- 
cate ale comitetului naţional fuseseră, fără îndoială, plăcut impresio- 
nate de însuflețita pășire a impetuosului advocat dela Târgul Mureş, 
în vârstă numai de 24 ani; mintea ascuțită a lui Andrei Şaguna, ori 
gândirea filosofică a lui Simeon Bărnuţ, nu se poate să nu fi tresărit 
de satisfacție în faţa celor zece mii de lănceri coborâţi de pe cără- 
rile sălbatice ale Munţilor. Cu toate acestea, numai instinctul sigur al 
celor 40 mii de țărani, adunaţi în vechea cetate de cărturari a Blaju- 
lui, a presimțit drumul de mai târziu al Iancului. Intre argumentarea 
juridică a discursurilor sprijinite pe temeiurile dreptului natural şi lu- 
cirea prevestitoare a tăişurilor de coasă, poporul adunat acolo s'a pri- 
ceput să înoade o firească legătură, zicându- şi: — „Când nu vor mai i 
răzbi vorbele, va fi nevoie să cuvânteze sabia“, 

O mărturie despre câștigul de inimi, pe care Avram fală l-a 
secerat pe Câmpia Libertăţii, o găsim în scrisul moldoveanului Alecu 
Russo, care a stat acolo, lângă catedrala din Blaj, ca și mai departe 
pe întinsul câmpului, dimpreună cu Alexandri, cu Bălcescu şi cu co- 
lonelul Cuza, în acea memorabilă zi. Şi iată ce spune Alecu Russo: 

„Intro sută sau două de inteligenţi ce se aflau atunci la Blaj, numai 
pe doi i-am auzit grăind româneşte cu Românii. Unul din acei doi 
zicea: „Ungurii vreau unio? ştiţi ce vrea să zică unio? Vrea să zică, 
că până acum ne-au încălecat pe păr şi acum vreau să ne pună şi 
șeaua în spinare.“ Al doilea striga: „Uitaţi- -vă pe câmp, Românilor! 
suntem mulți ca cucuruzul brazilor, suntem mulți și tari, că Dumne- 
zeu e cu noi!“ Dintre aceşti doi Români cari grăiau româneşte, Un- 
gurii l-au spânzurat pe unul, iar pe celalalt Românii l-au numit 
cu fală: împăratul Munţilor!“ Aceşti doi Români erau Avram lancu 
şi nenorocosul său aghiotant, Buteanu. 

Româneșşte a vorbit lancu în neuitata zi de 3/15 Mai 1848, ro- 
mâneşte a continuat să vorbească, cu tunurile sale de cireş, în fața 
Abruduluj lui Hatvani, la Fântânele lui Vasvári, la Câmpeni lui Lupu 
Kemény, şi fot româneşte a tăcut, mândru și neînduplecat, în faţa 
minciunei, patru ani mai târziu, când împăratul Franz losef venea ia 
Vidra și la Brad să sature cu un pumn de decoraţii amăgitoare setea 
de dreptate a unui neam trădat. Acesta nu și-a uitat, prin urmare, 
eroul. L'a păstrat în cuta cea mai curată a gâudului, i-a cântat voi- 
nicia în strofe pline de mişcare, i-a legănat durerea în doină şi i-a 
perpetuat memoria în picuri de caval. 

In tradiția satelor noastre aredelenești, lancu a fost purtat pe 
aripele poeziei populare ca o chintesenţă a spiritului de dreptate. Pe 
când nebunia lui rătăcitoare străbătea potecile, care-l văzuseră altădată 
strângându-şi triburii la sfat, de undeva, dintr'un colţ de glie asuprită, 
de pe Crișuri, se ridica chemarea încrezătoare : 


Iancule, crai luminat 
Dacă mai crezi în păcat . 
Vino'n Bihor fă dreptate 
Dacă crezi în cele nalte. 


Pe când fantoma vie a Iancului se mai abătea încă, în amurgu- 

- rile brumoase de toamnă, pe prispa vreunei case din Zarand, şi fluierul 
său trist mei răsuna câteodată de-alungul satelor semănate pe valea 

Arieșului, în închipuirea poporului nu trăia decât aducerea aminte a lui, 


Iancu, tinerel băiat, 


şi reîntoarcerea lui mântuitoare eră mereu dorită, cași cum peste soarta 
lui schimbătoare n'ar fi trecut decât o fluturare de aripă a nenorocului: 
= 
Scoală, lancule, din somn 
Dacă vrei să te faci Domn, 
Și-ți iea sabia în mână 
Și o spală de rugină. 


In adâncul mormântului său dela Aachen, credeau vechii Franci, 
“Carol Magnul, înviesmântat în puternica lui armură, aşteaptă gata de 
luptă, clipa hotărâtă pentru reînchegarea împărăției sale de odinioară. 
Subt gornul lui Horia, moartea şi-a rânduit altfel “nemiloasa ei hotărâre. 
Nu sunt puse la bun adăpost, armele Iancului. 


Jale-i, Doamne, cui și cui, 
De armele Iancului 

Că le ploauă și le ninge 
Și nare cine lencinge, 

Că cine mi le-a avut, 

Mi-a pus fața la pământ, 
Dar wa pus-o sănjlorească 
A pus-o să putrezească... 


N'are cine: le încinge, armele Iancului! In şase cuvinte dintr'un 
vers, sufletul popular, mărturisindu-se în taina simplă a metaforei 
naive, își desfăşoară toată credința sa interioară. Moștenirea eroului 
a rămas risipită pe culmile dealurilor; ea sa scurs pe valul molcom 
al râurilor de pe şes. Dar unda frământată a Arieșului mai pomeneşte 
câteodată despre mânia dârză care i se oglindea în ape. Freamătul 
frunzelor de pe piscurile Roșiei tot mai foşnesc uneori, în nopți cu 

ploaie măruntă, cași cum, de undeva, de după un colț de stâncă, sar 
rostogoli buciumanii la asalt. Şi de pe o muche de pădure, parcă se 
văd, șerpuină, limbi de fiăcări. Atunci, un glas necunoscut din întu- 
neric, aspru și profund, cu șuierături metalice, cari vin de dincolo de 
viaţă, cântă: 


Pe dealul Feleacului 

Merg carele Iancului 

Nu merg, cum merg carele, 
Strălucesc ca soarele! 


Și vizuinile desmormântate ale trecutului reapar ca pria farmec, 
chemate de nepătrunsa putere a aducerilor aminte. Aici sunt, iară, în 
jurul meselor de Jag, bravii „feciori ai Iancului“. Aici sunt cei „opt 
mii și nouă sute“, tăbărâţi în fața Turzii. Aici e lancul însuşi, supărat. 
A foarte „pentru un "hoţ de împărat“. E Iancu, fireşte, pretutindeni: 


Boii-s cu coarne de ceară 
Om ca lancu nu-i în feară. 
Boii-s cu coarne de spume 
Om cd lancu nui în lume. 
Boii-s cu coarnele verzi 
Om ca lancu nu mai vezi... 


lancu trăieşte, aievea, în aceste răsfrângeri nealterate ale con- 
ştiinţei populare. El sa ridicat din adâncurile unde se plàmădesc cele 
mai curate glorii ale unui neam, ca un tânăr zeu al Dreptăţii, înlănțuit 
pe vecie de-asupra durerii mândrilor robi ai pământului strămoşesc. 
Ja jurul personalității lui răsboinice, închipuirea anonimă a ţesut un 
decor pitoresc de haiducească tabără de codru, cu focuri aprinse în 
cercul închis al poenilor şi cu flăcăi chefuind, în așteptarea luptei, 
la cârciuma Marcului. Inţelesul răsboirei lor a fost învesmântat însă 
în cea mai neprihănită strălucire morală. Trei sferturi de veac, armele 
Iancului au ruginit în viscolul protivnic al istoriei. Cu ele s'a încins, 
în noaptea de sfânta Mărie, la 1916, primul dorobanţ care a trecut 
Carpaţii. Şapte zeci şi cinci de ani, umbra lancului a rătăcit prin 
munții săi, cău'ând hodină pentru visurile rănite. Astăzi, când ge- 
nunchii tuturora se îndoaie subt stejarul secular dela Tebea, duhul 
său se poate apleca cu împăcare asupra rodului împlinit, 

Dar nu sar cădea să uităm, că de- -alungul celor trei generații 
cari s'au scurs între noi, nicăeri visurile lui mau avut adăpost mai 
bun decât subt streaşina ușor aplecată a caselor țărănești, şi amintirea, 
lui n'a fost nicăeri mai strâns ocrotită, în cald 'aşternut de speranţe, 
decât în ininta poporului său. 

AN | ALEXANDRU HODOŞ: 

Precursorul Unirii 


Avram Iancu. nu a avut ca țintă apropiată a activității lui poli- 
tice și războinice unirea. Tragedia lui a constituit însă marele izvor, 
de o neprețuită valoare morală, din care sa alimentat istoria noastră 
în drum spre unire. Și poate că aici zace cea mai mare însemnătate 
a personalității lui legendare. El s'a bătut împotriva ungurilor punând 
la contribuţie o cinstită loialitate faţă de Habsburgi. Atunci când sa 
simțit însă înșelat de ei, Iancu nu a ezitat să-i repâdieze cu toată: 
scârba de care era capabil. Decorații ma primit din mâna lor, şi nici 
slujbe, ca alții dintre tovarăşii lui, nici cu jumătăţite lor de măsuri 
din' timpul absolutismului, până la 1867, când aveau să ne trădeze 

pe faţă şi pentru totdeauna, nu sa mulţumit, Știind că ungurii ne erau 
dusal milenari şi convingându-se că Habsburgii ne foloseau nu- 
mai ca monetă de schimb, Avram lancu a avut puterea să se smulgă 
dintre ciocan și nicovală, îndrumând spiritul public românesc spre 
propriile-i forțe. Din acest punct de vedere este el marele precursor 
al unirii, căci propriile noastre forțe nu puteau să ne ducă decât la 
unire. El a fosi degetul arătător al istoriei de după. revoluție şi de 
pieptul lui vitejesc s'au izbit valurile adânci ale conştiinţei naționale, 
întorcându-se spre singura alvie posibilă şi firească, spre alvia uni- 
tății politice a tuturor Românilor. 

Mintea lui Avram Iancu s'a întunecat prea de vreme pentru a-i 
putea comanda fapte cari să-l fixeze şi mai iămurit în judecata gene- 
rațiilor cari Pau urmat. Se vede că destinul a ținut să arunce zăbra- 
nicul nebuniei pe ochiul de şoim al aceluia, care a întrezărit, fie chiar 
şi întro formă mai puţin limpede, actul dela 1918. Punctul de psiho- 
logie politică românească pe care-l ofere Avram lancu, în lumina re- 
trospectivă a evenimentelor, apare însă atât de Clar, încât se poate 
spune că deodată cu „craiul munților“ poporul nostru a intrat neted 
în zodia implacabilă a unirii. Orice cercetător al trecutului va vedea 
bine acest adevăr, și mai târziu, când istoriografia noastră va ieşi din 
faza începuturilor, când se va scrie adevărata carte a neamului, de pe 
culmea morală a eroului dela Vidra vor căuta toţi să privească în- 
lănțuirea logică a faptelor cari ne-au pregătit România de astăzi. 

Politica românească din Ardeal, până la patruzeci și opt, wa 

cunoscut decât o singură formulă : — rezistență faţă de unguri şi ru- 
găminţi către preagrațiosul, preaînălțatul şi prealuminatul Habsburg care 
se potrivea după vremuri pe tronul imperial și regesc. Suplex libellus 
Valachorum! Aceste trei cuvinte latinești puse în fruntea celui dintâi 
act politic serios din veacul al XVill-lea indică precis calea urmată 
de noi pe atunci. In termeni mai puţin învăluiţi, ele s'ar fi putut tra- 
duce astfel: — Stăpâne, spune slugilor tale să nu ne bată prea tare! 
O atitudine de desnădejde, după cum se vede, care plăcea mult la 
Viena și nu prea tulbura apele din jurul castelelor feudale ale Ardea- 
- lului, fără ca nouă să ne ajute ceva. 

Generaţia dela patruzeci şi opt, păstrând forma acestei politici, 
i-a lărgit baza şi i-a dat un conţinut cu mult mai adânc. In concepţia 
celor de pe Câmpul Libertăţii noi am figurat ca niște aliați ai Habs- 
burgilor, întemeiaţi pe un contract, pe care împăratul nu Pa iscălit, 
ce-i drept, dar pe care ai noştrii lau afirmat cu tărie, cerând auto- 
nomie pentru Ardeal, titlul de mare duce al Românilor pe seama îm- 
păratului şi armată naţională. 

Era o evoluţie destul de considerabilă. Sau şi speriat de ea toţi 
beamterii austriaci semănaţi prin Ardeal. Autonomia o îngânau cu gura 
de jumătate. Poate că şi titlul de mare duce al Românilor Par fi pri- 
mit, în coada tuturor celorlalte titluri fără rost şi fără de număr cu 
cari se împodobea gloria pălită a Habsburgilor, Cât despre o armată 
românească nici nau voit să auză. Chiar în timpul revoluţiei, ei au fä- 
cut tot ce ie-a stat în putință ca un astfel de instrument să nu în- 
capă pe mâna noastră. Barițiu arată cu amănunte cum comandanții 
austriaci s'au ferit ca de foc să înarmeze pe români, invocând diferite: 
pretexte. Realitatea era că Viena ne prefera cu ciomege şi cu furci 
de fier în mâini, ori în cel mai bun caz cu tunuri de cireş ca ale- 
lui Iancu, decât cu puşti şi săbii, a căror putere sar fi putut la un 
moment dat să le fie primejdioasă. 

Evoluţia aceasta, oarecum îndrăzneață la prima vedere, îşi avea 
justificarea ei firească şi bine întemeiată în cele două curente - mari 
cari au sguduit conștiința Românilor din Ardeal în a doua jumătate a 
veacului al XVIII-lea și în prima jumătate a veacului al XIX-lea, în 
lupta contra unirii cu Roma şi în beneficiile culturale rezultate din 
această unire. Primul curent, sprijinit cu stăruință din Muntenia și Mol- 
dova, ne-a dat sub scutul ortodoxiei orizonturile lagi ale unei mai 
vaste solidarități româneşti. Al doilea, prin intermediul papalității, ne-a 
pus la îndemână contactul cu civilizația apuseană și conştiinţa latinităţii. 

Avram lancu, mai mult de cât oricare dintre contemporanii lui, . 
a fost fiul sufletesc al acestor două curente renăscătoare. De pe 
urma lui nu au rămas discursuri. Au rămas însă fapte cu mult mai. 
grăitoare. Și a rămas mai ales acel suflet al lui, aceea esență pură a 
vremei, pe care l-a dăruit cu atâta generozitate istoriei. | 

Se poate că programul de pe Câmpul Libertăţii să fi părut altor 
şefi ai revoluției un maximum de bine. Pentru Avram lancu el era de 
sigur un minimum. Dovadă e că neîmplinitea lui Pa nemulțumit pro- 
fund, pe când foştii lui tovarăși au știut să găsească un modus vi- 

vendi şi mai târziu. Toată seva spirituală a deşteptării românești curgea, 
deci, în sângele tânărului Moţ care s'a impus repede și sa păstrat 
pentru totdeauna ca adevăratul om reprezentativ al generaţiei lui. In 
el s'a concentrat și dârza propovăduire a ortodoxiei naționale şi mân- 
dria neînfrântă a conştiinţei romane. O aureolă de suveran Pa in- 
conjurat totdeauna pe Avram lancu în imaginația populară. Când 
"i-sa zis „craiul munţilor“ nu i-sa adus numai un omagiu „pentru 
faptele lui de arme, cari Pau făcut nebiruit, ci se exprima și o ten- 
dință politică naţională, întrun stil înflorit cum îi place poporului să 
vorbească, dar destul de accentuată, în vederea unei neatârnări ro- 
mânești. 

Conştiinţa Ardealului, prin revoluţie şi prin Avram lancu, sa 
scăpat de două pietri de moară între cari se măcinsse până atunci, 
Nici teroarea ungurească și nici superstiţia habsburgică n'o mai pu- 
teau apăsa. După patruzeci şi opt și după refuzul lui Avram lancu 
de a se închina Habsburgilor trădători, conştiinţa aceasta era liberă. 
Nu-i mai trebuia decât clipa prielnică pentru a se putea manifesta în 
toată amploarea ei. Clipa aceasta a sosit târziu. Abia noi îi culegem 
roadele. Florile i-au înflorit însă din inima caldă a lui Avram lancu 
şi s'au păstrat la umbra vastă a personalității lui politice. 

La 1881 sa încercat o codificare politică a testamentului lui 
lancu scris cu amarul decepțiunii şi cu focul revoltei. Programul par- 
tidului naţional de atunci, indiferent de punctele văzute ce cuprindea, 
prin forma lui protestatară exprima tradiția eroului, Se isprăvise cu : 
politica de petiție şi de mici aranjamente. Neputând fi satisfăcute 
dorințele noastre pe calea largă a demnităţii, noi ne-am închis într'o 
atitudine de pasivitate politică, neluând parte la nici unul din actele 
cari căutau să consolideze dualitatea austro-ungară. Și aşa am dus-o 
până la 1905. La Viena și la Budapesta se făureau legi şi se încer- 
cau diferite expediente, cari toate se loveau însă de negațiunea noastră 
mută și perseverentă. Cu cât mai multe legi se făureau şi cu cât mai 
multe expediente se încercau, cu atât mai încăpăținată era izolarea 
noastră. Sufletul ardelenesc se desprindea din ce în ce mai mult din 
lanţurile centripetale ale monarhiei habsburgice; — fugea peste munți. 

Fireşte că această încordare eroică şi-a avut şi momentele ei de 
oboseală. La 1905 a fost un astfel de moment. Când s'a declarat 
„activitatea“ politică sa ştirbit, fără îndoială, ceva din frumuseţea 
morală a lăsământului „craiului munţilor“. Deputaţii români cai au 
mers în parlamentul dela Budapesta au făcut o concesiune, s'au dus 
să mănânce din bucatele ungurești otrăvite pentru noi și din cari, 
după preceptul lui Bărnuţiu, mwar fi trebuit să gustăm nici odată. 
„Activitatea“ lor s'a redus la mici şi mari lupte pe chestiuni admi- 
nistrative şi de ordin cultural. Nici unul dintre ei n'a suflat un cu- 
vânt măcar despre autonomia Ardealului, de pildă, care, ori cum, ră- 
măsese în programul partidului naţional, ca o slabă indicațiune a 
cererilor noastre cele mari. 

Tot un semn de oboseală era şi luarea căilor din veacul al 
XVIII-lea cu „Suplex libellus Valachorum“ în proțap. Fostul arhiduce 

Franz Ferdinand oploșea prin anticamerile lui posibilitatea unei ast- 
fel de politici. 

Dar întreagă această oboseală era numai la suprafaţă. Apele mari 
şi adânci ale poporului au rămas neatinse. Pe toate văile Ardealului 
se cânta cu stăruință: 

Jale-i Doamne, cui şi cui, 
Jale-i, Doamne, codrutuu, 
De armele. Iancului, 

Că le plouă şi le ninge 
Și mare cine le'ncinge. 


De altfel, odată ce biruise ideia, găsindu- şi pat cald în afun- 
zimile populare, unde putea să trăiască în mod organic, fără discursuri 
şi fără diplomație, aceste provizora şi cârpeli de ocazie nu consti- 
tuiau o primejdie. 

Ideia biruise însă politiceşte și dincolo de Carpaţi. Generaţia 
dela patruzeci şi opt din Muntenia şi Moldova i-a prins repede rostul 
salvator. Din Principate putea” fi servită cu mai multă energie. Orice 
scădere a ei în Ardeal sub apăsarea prestigiului unguresc din ce în 
ce mai consistent, își putea găsi un echivalent regenerator la Bucu- 
reşti şi lași. Și aşa a şi fost. 

Avram lancu şi-a avut însă și sub acest raport partea lui isto- 
rică de o covârșitoare importanţă. “Dacă ar fi să se decidă soarta po- 
poarelor printr'o convorbire dintre doi oameni, atunci am putea spune 
că Avram lancu și Niculae Bălcescu, în discuţiile pe cari le-au avut 
ia 1848, au pus temeliile sufleteşti ale unirii de astăzi. 

Istoriografia noastră e săracă. Cine va scrie 'admirabila pagină 
de înfrățire românească, pe care au cinstit-o acești doi reprezentanţi 
ai ideii naţionale generaţiilor ce i-au urmat, va îmbogăţi-o cu un fe- . 
cund prilej de înălțare morală. Deoparte tânărul Muntean, cult şi de- 
parte văzător, străbătut de curentele romantice ale apusului. De cea- 
laltă parte nu mai puțin tânărul Moţ, fără un contact direct cu marele . 
laborator de idei ai Parisului, dar deopotrivă de revoluţionar în ințe- 
lesul european al cuvântului. Unul căuta să potrivească mişcarea lui 
„în cadrele ideilor generale cari circulau, atunci. Celalalt era dominat 
mai mult de asprele realități ale colțului lui de pământ. Amândoi, în 
nepotrivirile cari erau între ei, au găsit însă cel mai puternic punct de 
„ contact, Și neînţelegându-se, s'au cercetat și s'au iubit. 

Credinţa lui Bălcescu că prin Ludovic Kosuth ar fi putut servi 
Cauza românească nu a izvorât decât din magia luptei contra tira- 
niei, care fermeca atunci mai mult decat oricând pe oameni. Fugit 
din Muntenia, unde căutase împreună cu alţii să întroneze un regim 
modern, visătorul scriitor vedea pe dictatorul Ungariei numai sub 
aspectul simpatic al luptătorului împotriva împăratului asupritor. Ko- 
ssuth avea de altfel în arsenalul lui și o serie de reforme democratice 
cari puteau să-i creeze din depărtare o bună atmosferă. El a fost ca- 
pabil, la un moment dat, văzându-se izolat, să conceapă chiar și 
planul unei confederaţiuni a Europei centrale, cu participarea Mun- 
teniei şi Moldovei. 

Abia când s'a întâlnit Bălcescu cu Avram Hancu a văzut care 
era situația noastră. Ideia Daciei îl stăpânea și pe el, ca pe toţi tinerii 
generaţiei lui. Istoricul însuflețit al lui Mihai Viteazul poate că re- 
prezenta chiar cu mai multă căldură decât alţii această Dacie reîn= 
făptuită astăzi. A trebuit să-l vază însă pe lancu pentru a înţelege că 
în calea realizării vechiului vis stăteau deopotrivă și Kossuth și împă- 
ratul. Bălcescu și-a putut închipui că împăratul era o mai mare piedică. 
lancu credea că Kossuth. Vremea le-a dat dreptate amândurora. 

Și unul şi altul au învățat însă cu acest prilej că numai vredni- 
cia noastră ne poate mântui. Bălcescu, într'o scrisoare de mai târziu, 
se gândea că lancu şi Magheru ar fi fost în stare să comande o oaste 
românească liberatoare. Vremea unei fapte atât de glorioase încă nu 
sosise. Dar Bălcescu o dorea. De aceia a și împrăştiat faima eroului 
din munţi prin nenumărate scrisori către prietenii lui răspândiţi în 
străinetate pentru apărarea cauzei românești. Credea într'o astfel de 
posibilitate. Şi credeau și tovarășii lui. Credeau atât de mult, încât 
până târziu după unirea Principatelor sprijinite pe Dunăre, pe Marea 
Neagră şi pe Nistru, ca două braţe întinse spre Ardeal, până târziu se 
gândeau eterni complotiști la reluarea acestei idei a lui Bâlcescu. 
Insuşi domnitoriul Cuza, împreună cu Cogâlniceanu, şi-au mângăiat 
romantica pornire cu un vis la fel. Chiar şi fostul rege Carol, când 
bătea bani cu Brătianu, scriind pe ei „Domnul Românilor“ încă se 
legăna cu astfel de gânduri. . 

Fără îndoială că mulți ardeleni, trecând peste munți, au servit 
cu credință ideia unității româneşti. Bărnuţiu, Treboniu Laurian și Ion 
Maiorescu au fost tot atâția ambasadori ai Ardealului în România veche. 
Avram lancu, omul faptei și al revoluției, a lăsat însă cea mai pu- 
ternică rază de lumină. Amintirea lui cerea mai mult decât o de- 
monstrațiune platonică în sprijinul ideii. El cerea regimente, tunuri şi 
baionete. România lui Bălcescu le-a, pregătit toate aceste în curs de 
şaptezeci de ani, astfel încât la 1916 a putut să reia cu izbândă tra- 
diția lui Avram lancu și împotriva -Ungurilor și împotriva împăratului. 
Fiecare soldat care trecea Carpaţii în acele frumoase zile de August 
ale începutului războiului nostru purta în el o fărâmă din sufletul 
„craiului munţilor“ Și de sigur că dintre mormintele Ardealului, acela 
care și-a săltat țărâna cel dintâi, în clipa când primul dorobanţ a. 
călcat cu nădejde peste graniță, a fost mormântul lui Iancu. 

lată de ce putem spune, astăzi când coroana regală a triumfului 
nostru se apleacă peste modesta cruce de peatră dela Țebea, că acolo 
sub gorunul lui Horia își doarme. somnul de veci unul din precursorii 
unirii... 
l EUGEN GOGA 

Văd depărtându-se o umbră... 


Increderea în ziua de mâine o cauţi în ziua de eri. 

Pentru a şti să nădăjdueşti într'un viitor, trebuie să fi învăţat a 
descifra grandoarea unui trecut. 

Atunci totul apare din nou, simplu şi fără ameninţări. Monumen- 
tele nu sunt înălțate numai pentru a sluji de. popas, și mai rău, 
pasărilor cerești, nici pentru a circula în fotografii colorate, — cărţi 
poştale cu care excursioniştii trimit salutări amicilor. lar armele pa- 
nopliilor din muzee nu stau numai pentru a-şi răbda pe ojele rugina 
şi pentru a fi pipăite de vizitatori, în somnoroase dupăamiezi de Du- 
minecă. Ele vorbesc dintr'un trecut depărtat și eroic. Ne pot mustra 
pentru un prezent de epigoni fără strălucire. Dar sunt mai cu seamă 
Chezăşia unui viitor ce nu poate să întârzie. 

e această consolare avem nevoie acum, mai,mult de cât altă- 
dată. Moştenirea victoriei nu e din cele mai îmbucurătoare, și moş- 
tenitorii, ca toţi succesorii testamentelor prea bogate, sunt risipitori și 
se ceartă. Judecata durează de cinci ani, învinuirile sunt multe, cu- 
vinte grele se schimbă şi totul se pare fără sfârşit. E o epopee în- 
Cheiată cu ceartă de cumetre. Homer cu epilog de vodevil. 

Ci ochii învaţă să cate atunci în trecut mustrarea acestor urâte 
timpuri de faţă. 

Pe câmpia Blajului, la 3 Mai 1848, cuvântul lui Simeon Bărnuţ 
„prin care se rostea vremea“, era ascultat nu numai de țăranii cobo- 
râți de pe plaiurile Ardealului, ci şi de românii veniți din fară să-l 
audă, de Alexandri, Costache Negri, Alecu Russo, Lascăr Rosetti, Sion, 
Jon lonescu și de principele de mai târziu al ţărilor unite, de colone- 
lul Alexandru lon Cuza. Nu veniseră oamenii într'o excursie de plă- 
cere, cu autoniobilul, nici în vagoane ministeriale cu jâlțuri comode. 
Un suflet se căuta pe altul. Era răspunsul la o chemare dureroasă şi 
desnădăjduită. Un cărturar cu pieptul mistuit de boală, Nicolae Băl- 
cescu, gândea să-l caute mai târziu pe Avram lancu, pentru a-i îm- 
părtăşi nu ştiu ce hotărâre eroică și rămasă fără împlinire. Valahii se 
săsculaseră şi altădată. Cu aproape cinci sute de ani în urmă, înce- 

puseră bănățenii lui Vlad Dan şi Vlad Iancu. După o sută de ani ţă- 
ranii conduși de căpitanii Mihai și Galu Românul ardeau castelele nė- 
meșilor și intrau în Cluj. La 1514 plugarii din ținutul Bihorului și A- 
radului, sub cârmuirea popei Laurenţiu, dădeau foc Oradiei. O “sută 
de ani, tot veacul al optsprezecelea, până. la Horta, Cloșca şi - Crişan 
alte răscoale au izbucnit fără curmare. 

Dar nici una nu avea să cântărească mai greu în destinul nostru, 
ca răscoala lui lancu. Celelalte fuseseră încercările iobagilor băştinaşi 
împotriva împilărilor nedrepte şi aprige, consfințite de Unio trium na- 
tionum, de diploma leopoldină și de legile care-i îngăduiau pe români 
să stea pe pământul lor, usque ad beneplacitum principio. Erau epi- 
soadele unor lupte locale, hotărnicite în cetățuia Carpaților. Cuvântul 
lui Simion Bărnuț şi răscoala lui Avram lancu adăogau acestor. lupte 
şi altceva. O conştiinţă unitar românească. Preludiul unei drame care 
avea să se desfăşoare îndelungul a trei pătrare de veac. 

Generaţia lui Alexandri, Bălcescu şi Russo a trăit cu ochii în- 
dreptaţi către Ardeal. Generaţia lui Eminescu nu şi-a schimbat ochii 
aiurea. In cărţile copilăriei noastre am învățat dragostea lor, tristă şi 
fără nădejde, fiindcă nimic nu îngăduia încă speranţa unei atât de a- 
propiate eliberări. Era o credință care-a crescut cu noi, a făcut parte 
din carnea noastră. Nimic mar fi putut s'o, smulgă şi întradevăr nimeni 
ma smuls-o, 

Dar văd acum, când minunea e împlinită, văd umbra lui lancu 
păşind pe-acolo pe unde-a călcat în viaţă. Unde cu mintea rătăcită, 
fantoma lui supraviețuind cugetului, poposea la lumină de foc, între 
Moţii lui, ascultând tăcut nu ştiu ce glas de dincolo, în astinţiturile 
coborâte albastru din pâcla codrilor, când printre frunze trece o înfi- 
orare ca un suspin. 

Văd umbra aceasta, apropiindu-se de noi, cătând să ne deslu- 
șească necunoscutele chipuri, ascultând sporovăiala noastră grăbită, 
certurile noastre îndârjite, cuvintele noastre grele — şi tristă şi fără 
să înţeleagă, o văd depărtându- se sub crengi de ulm,pe potecă “pustie. 

E cu umerii încovolați și îmi pare că încet clatină capul. 

Ştiu ce gând îl apasă: 

— Asta nu poate fi. Nu poate fi cu adevărat. E numai o nălu- 
cire a minței mele pierdute. 

Dar drumul e atât de trist acum și de fără sfârşit, înapoi, până 
la căpătâiul veşnic de sub gorun... 

CEZAR PETRESCU 

Ursitoarele 


— La leagănul lui Avram lancu — 


In seara aceea copilul rămase singur în leagăn, și geamul era 
deschis, ca să poată intra Ursitoarele. 

Ele se apropiară, învăluite în ceață argintie. 

Când se așezară în fața leagănului, priviră, cu mirare, la copil. 

Era ceva neobișnuit. 

De-asupra leagănului plutea un ciudat amestec de umbre şi lu- 
mini, de slavă şi umilire. Fruntea copilului strălucea în lumină deo- 
sebită, semn că nou-născutul era unul din aleşii asupra căruia aveau 
să se descarce capriciile destinului. 

Ursitoarele îşi scoaseră tăblițele de aramă și începură să scrie. 


“ke 
% x 


Cea mai milostivă dintre ele -— ursitoarea firului vieței — scrise, 
zâmbind copilului: 

— Va fi un Făt-frumos cum ma mai fost... Va fi un viteaz, se 
va lua de plept cu balauri, și nu va fi biruit., 

Coroana de rege va străluci pe fruntea lui, şi, după o sută de 
„ani, neamul întreg va veni să se închine la mormântul lui. 

Clatho încetă din- scris, degi nu isprăvise totul... 


+ 
%* $ 


A doua ursitoare, care măsura firul vieții, scrise: 

— Va fi viteaz, va fi rege al Munţilor, dar nu va ajunge să-şi 
pună coroana pe frunte., 

Va trăi puțin. 

La douăzeci şi patru va încinge arma lui de viteaz, și nu va 
fi răpus nici- odată, în luptă dreaptă... 

` Apoi steaua lui se va întuneca, și după-ce el va împlini cinci- 
zeci de ani, se va stinge cu totul. 
Lachesis conteni din scris. 


% 
% * 


A treia Ursitoare, după ce-și făcu însemnările, ceti cu glas sever, 
- hotărârea implacabilă a Destinului, pe care no mai schimbă nici oa- 
menii, nici zeii: 

— Nu este suiş fără coborâș, nici tinerețe fără bătrâneţe, nici 
vieaţă fără de moarte... 

Vieaţa acestui copil, plângând se va rupe în două. O parte va 
străluci în lumină de glorie neperitoare, iar alta se va pierde în în- 
tunerec... 

Prevăd prăpastia în care are să se prăbușească, dar nu pot îm- 
piedeca hotărârea Deștinului. 

El dă cu o mână și ia cu ceealaltă, 

Copilul va atinge culmea gloriei în vieață, dar va şi ispăși în- 
drăsneala, căci toate darurile mari ce sau hărăzit muritorilor, se plă- 
tesc scump... 

Atropos tăcu. 


% 
xk * 


Cele trei Ursitoare se plecară asupra copilului și-l sărutară. 
Şi el zâmbia, bătând din mânuţe, ca şi când ar îi primit cu dragă 
inimă, strălucitul și fatalul dar al Ursitoarelor... 
AL. CIURA 





lancu nici decum nu a vânat popularitate; nu el a alergat după 
popor, ci acesta era fermecat de personalitatea lui, el alergă la lancu. 
Da, lancu nu a fost orator în sensul modern parlamentar, el nu ştia 
ce sunt sofismele, însă pare că-l vedem acum înaintea ochilor, că de 
câte ori lua cuvântul, în fața lui jucau razele unei inspirațiuni miste- 
rioase, de care nici el nu-și putea da seama, prin urmare în momente 
de acelea era peste putință să nu răpească cu sine pe ascultători. 

GH. BARIŢIU în ISTORIA TRANSILVANIEI 

Ee TE SU aa u ————£— >= === 

Epitaf 


Şi toți, cu sufletul mai bun 
La umbra bunului gorun, 

In fața humei ce te-a strâns 
In brațe pentru veșnicie, 
Stăm răscoliți dar fără plâns, 
Și slovele ce-ar fi a scrie | 
Pe piatra ta de ţinţirim, „ete atitea 
Smeriţi le cântărim . 


` 


/ 





lar unul spune mari cuvinte %, 
Și altul vorbe-adânci rostește. Z 
Al treilea, și mai cuminte, a 
x & 
in viers te preaslăvește... lan 
l% 

` 


Cum stăm așa, nehotărîți 
S'alegem cele ce rămân, SEE- 
Un moș stios, de ani albit, 

Grăeșşte ca prin vis: 


p7 


„Aicea zace un rumân.“ 


VINTILĂ RUSSU ȘIRIANU 

lancu şi Vasvári 


— Din amintirile lui Iosif Sterca Șuluţiu de Cărpiniş — 


In luna lui Iunie ma cercetat la casa părinților mei în Abrud 
Paul Vasvári, un amic al meu, cu care petrecusem împreună în Pesta 
memorabilele zile din luna lui Martie 1848, unde eu mă aflam la Uni- 
versitate; cel mai celebru dintre tinerii din Pesta, cari au făcut în 15 
Martie 1848 cunoscutul Pronunciament : „ştergerea sclaviei, ştergerea 
privilegiilor nobilitare, egalitatea înaintea legii, libertatea cuvântului, a, 
presei, drepturi politice pentru adunările poporale ş. a. t.“ | 

Vasvâri ajunse la o popularitate extraordinară, o teară întreagă 
îl iubia și-l stima. Doamnele i-au dat în semn de stimă un inel-sigil 
de aur, pe care era gravat: „15 Martie 1848“, Pentru talentul său ora- 
toric se numea Demosthenes. Insuşi Kossuth își temea popularitatea 
de el. 

Vasvári ma rugat, ca să-l conduc la lancu, ar dori mult ca să-l 
„cunoască în persoană, căci „auzise multe minuni despre el“. 

L-am dus deci la lanca, unde Vasvári a fost primit foarte bine. 

Abia am sosit şi abia au făcut cunoștință cei doi tineri, în cinci 
minute s'a încins o dispută foarte înfocată între ei, credeai că nu a- 
cum se vedeau pentru întâiaoară, ci că sunt doi contrari, cari de mult 
aşteaptă unul după altul, ca să-şi continue o dispută nesfârșită. După 
prânz ni-se aduseră caii, ca să plecăm la munte. Ne-am luat ziua bună 
dela căseni; lancu şi Vasvári au ieşit până în curte vorbind. Când era 
să încalece ' Vasvári, lancu îi zise: i 

— „Ştii ce, domnule, dacă mai onorat cu visita dtale, nu mă 
mulțumesc cu o jumătate de zi, rămâi până mâne, şi dacă nu vrei să 
te mai întorci pe aici, îţi dau eu un conducător, care te va duce peste 
munţi, pe la Fântânele“. 

Vasvâri n'a aşteptat să-i zică a doua oară; ne-am întors în casă, 
unde s'au încercat amândoi să se convingă unul pe altul. Eu i-am lă- 
sat în pace, privindu-i; ambii erau înalți, voinici, înfocaţi, vorbitori 
buni, în vârstă unul de 22 celalalt de 24 ani; nu se puteau dovedi 

de loc. Pe urmă ieşi Vasvári pe față și zise: „Ce a greșit Dieta din: 
Cluj va îndrepta cea din Pesta, dar unirea Ardealului cu ţara ungu- 
rească se va face, dacă nu altcum, prin puterea armelor“. 

La auzul acestor cuvinte Iancu sări de pe scaun drept în sus, 
ca şi când l-ar fi muşcat un șerpe, s'a făcut galben ca moartea şi! 
răcni întrun ton, de şi eu mam speriat de el: 

— Să nu vă împingă infernul la. acest pas, căci atunci v'a cântat 
cocoşul. Să știi că eu sunt nepotul lui Horia, care a crescut în casa 
aceasta, unde ne aflăm noi, care a murit ca martir pe roată, iar trupul 
i-Sa aruncat în toate părțile lumii.” Sunt gata a-i urma lui, dar unirea 
fără condiţie mo primesc. 

— Ei bine, ce vreţi să opuneţi puterii maghiare, cu care sunt 
însoțiți. toți Românii, Slovacii şi Germanii din Ungaria? întrebă Vas- 
vári. 

— Brațele noastre, — îi răspunse lancu, — coasele şi ferul dela 
plug, şi vai de acela, care ar încerca să supună acești munți, acela va. 
muşca pământul. 

Văzând eu că de împăcare nu poate fi vorba, m'am intrepus şi 
am pus capăt discuţiei, promiţându-mi ambii că nu vor mai face po- 
litică. 

In ziua următoare, Vasvári a plecat; la despărţire zise: 

— Să ne revedem în Dieta din Pesta, ca deputați. 

i — Mai degrabă ne vom întâlni în luptă, decât acolo — răspunse: 
ancu. 

— Atunci, da! l-a întrerupt Vasvári. Dându-şì mâna s'au des- 
părțit. 

Noi împreună am însoțit pe Vasvári până ce a trecut munţii. In: 
tot decursul călătoriei a tăcut, era cufundat în cugete. Dacă l-am în- 
trebat de cauza tăcerii, mi-a răspuns, că frumsețea acelor munți gi- 
gantici l-a fermecat; mie însă mi s'a părut că alte cugete îl neodih- 
neau, căci odată a întrerupt tăcerea cu 'cuvintele: „lancul acesta e un 
om extraordinar; e om cu sânge rece, talentat, dar când vorbește des- 
pre suferinţele naţiunii sale, e fanatic, îi scânteiază ochii, și poți ve- 
dea întrînşii făclia revoluţiunii aprinsă“. Când am ajuns la Fântânele 
Vasvâri a zis: „Ce locuri minunate! aici par'că ești mai aproape de 
Dumnezeu. Dacă aș fi bogat, aş lăsa că după moarte aici să mă în- 
mormânteze “. 

$ 


$ $ 
Dorința aceasta i-a fost îndeplinită. Vasvári a murit, întradevăr, 
în lupta dela Fântănele, la 6 lulie 1849, în fruntea unei armate de: 
3000 de honvezi, lovit de lancea lui Todor „Gavrilă. El a fost în- 
mormântat acolo. (N. R.) 

Fragmente 
N 
Iancu în Conferință 


| Inainte de adunarea de pe Câmpul Libertăţii s'au întrunit la Si- 

ibiu, în jurul lui Şaguna, toţi șefii Românilor. Mişcarea ungurească se 
:accentua tot mai mult, luând un caracter din ce în ce mai revoluţio- 
nar. Ludovic Kossuth, cu verbul lui înflăcărat, câştigase inimile tuturor 
tinerilor maghiari. Alexandru Petőfi, din fiecare vers scris, împrăștia 
“un fulger de revoltă. Evenimentele se precipitau. 

Fireşte, că lălâia biurocraţie austriacă mergea şi de data aceasta, 
ca de obicei, exact cu doi paşi înapoia istoriei. Nu putea prinde rit- 
"mul aprins al zilelor ce se rotogoleau cu răsunete profunde în sufle- 
“tul popoarelor din monarchia habsburgică. 

Noi nu eram destul de bine organizați pentru astfel de vremuri. 
Personalităţi distinse aveam, cari să urmărească cu un real simţ de 
„orientare desfășurarea dramei. Gh. Barițiu cu a lui Gazetă de Tran- 
silvania a făcut încă dela 1841 încoaci cela mai neprețuite servicii 
„pentru îndrumarea politică a Ardealului. La Blaj erau destui ochi ca 
să vadă. Şaguna mai ales, cu fineţea lui apuseană de adevărat om 
de stat, era o garanţie pentru desvoltarea normală a unei acţiuni în 
„stil mare, care să apere interesele românești. Dar erau și tineri mulţi, 
pătrunși de ideia naţională şi destul de culţi, ca să facă față împre- 
jurărilor. La teologia din Blaj se găsea o pleiadă întreagă de băieți. 
Toţi s'au prefăcut, când nevoia a cerut, în adevăraţi crainici ai revo- 
luţiei. Unii dintre ei au murit moarte de martir. Mai erau apoi stu- 
denți universitari la Cluj şi la Pesta. Bătrânul Şuluţiu, fostul preşe- 
dinte al Astrei, povestea cu mândrie, cum la văzut pe Petőfi la 1848 
declamându-şi singur la Pesta de pe scările Muzelui naţional unguresc, 
«versurile aprinse de chemare la revoluție. 

Oameni aveam, dar nu aveam o organizație. Conferința dela Sibiu 
era menită să creieze această organizație. La ea a luat parte, printre 
«mulți alţii, printre oameni cu greutate, printre bătrâni, și tânărul ne- 
„cunoscut venit dela Târgul-Mureşului, Avram Iancu. Era blond, fru- 

mos şi învăpăiat. El văzuse pe universitarii unguri în vechea capitală 
a Secuilor strângându-şi rândurile în fața jertfei apropiate. Ardea de 
dorința tinerească de a făptui. Tâmplele curate îi  zvâc- 
neau în ritmul sângelui încins. Viitorul şef se anunța din sclipirea 
ochilor ageri. Probabil însă, că nimeni nu-l va fi băgat în seamă. 

Bătrânii se sfătuiau, chibzuiau, cumpăneau lucrurile, cu toată 
seriozitatea. Nu era de glumit în astfel de vremuri. Soarta neamului 
și soarta fiecăruia în pårte se lega de hotărârea ce trebuia luată. 

lancu va fi urmărit cât îi vor fi îngăduit nervii această lungă 
conferință. Multe de spus nu avea. Ei n'a ţinut nici un discurs în: 
viaţa lui, deşi era advotat. Intro anume clipă, când i se va fi făcut. 
lehamite de toate cele auzite în repeţite rânduri, cum se întâmplă în. 
buna noastră provincie ardelenească şi astăzi, a sărit în sis mușcat. 
de demonul acţiunii. Nu mai putea. Ochii îi scăpărau scântei și pum-: 
nii i se strângeau. — Hai, mergem, a strigat și s'a precipitat peste bănci,. 
ne mai putând aștepta ca excelenții noștri șefi de pe atunci să-i facă. 
loc printre ei. Sa năpustit ca o furtună afară, de acolo în munțiii lui 
şi din munți drept în istorie — căci în istorie nu se intră decât cum. 
a intrat el. Nu poţi să baţi la poarta ei şi să întrebi cu glas scăzut 
de mironosiță, dacă te lasă ori nu. Trebuie s'o frângi cu sgomot şi. 
mai ales cu hotărâre. 


LU. 
Iancu pe Câmpul Libertăţii 


Nimeni nu s'a ales printre istoriografii ardeleni pierduţi în cer- 
turi confesionate care să scrie istoria anului patruzeci și opt. E o ru-- 
şine aceasta pentru ştiinţa noastră, multă puţină câtă avem. Acest an: 
e cel mai sigur, cel mai plin de culoare și cel mai îmbelşugat de în-- 
vățăminte din câţi ani am trăit noi în epoca modernă. Neobositul. 
Gherghe Barițiu în a sa Zstorie a Transilvaniei a încercat să-l poves- 
tească. Scrisul lui are însă mai mult caracterul unor amintiri perso- 
nale. Acelaş lucru s'ar putea spune și despre însemnările celorlalți 
scriitori ardeleni cari au fost părtaşi ai revoluţiei. 

Câte fapte nu ar fi putut scoate la iveală din acest an o minte: 
neîntunecată de patima confesională! Tabloul măreț al lui Șaguna, a- 
lături de episcopul unif, prezidând marea adunare din Blaj, ar fi pu- 
tut să inspire rânduri cuminţi despre triumful ideii naționale întro: 
formă politică superioară, pe deasupra tuturor celorlalte consideraţiuni. 
mărunte, cari au sbuciumat şi mai sbuciumă încă şi astăzi viaţa noas- 
tră publică, îi 

Știm că vestea adunării a fost dusă din sat în sat, din om în: 
om, de către preoţi şi teologi, prin apeluri însuflețite tipărite cu fru- 
moase caractere chirilice. Unele dintre aceste apeluri le găsim şi as- 
tăzi „puse în ramă“ prin multe familii dela ţară, ca o pioasă aducere: 
aminte pentru cel ce a avut norocul să le fluture odinioară pesta ca- 
„petele agitate de iobagii lor legaţi de glie. 

Ştim şi aceia că lancu a strâns mai multă lume în jurul lui. Lui: 

“îi era şi mai uşor. Era mai aproape de Blaj cu munții lui şi avea și 
o tradiție mai: puternică care să-l slujească. Horia, de dincolo de 
moarte, îşi mai trimitea încă asprele-i îndemnuri de mișcare violentă. 
Moţii îl mai ascultau încă pe cruntul doinitor din pragul mizeriei şi 
al asupririi lui. lată de ce, ei au putut să meargă pe Câmpul Liber- 
-tăţii în număr de zece mii. Erau o pătrime din adunare. ; 

Apariția Moților în Blaj a produs: un delir de însuflețire, Ei au 
dat caracterul cu. adevărat revoluționar adunării. Au venit în rânduri 
dese și disciplinate. Gravi, cum sunt ei, cu pletele blonde şi cu ochii 
albastri înfiorați de o taină românească specială, impresionau adânc, 
“Pălăriuţele lor .cu bordurile înguste aveau toate câte o crenguță de 
brad verde .în semn de sărbătoare şi de nădejde. Sumanele albe le 

fluturau pe spate în vântul vremurilor noui cari adiau. Braţele vânjoase, 

deprinse să mânuiască ciocanele prin minele strămoşeşti, cereau de 
lucru. Și românii “ceilalţi prindeau puteri noui, se înviorau şi se strân- 
geau mai mult laolaltă. 

Dar ce a impresionat mai mult decât orice, era că Moții îşi a- 
veau şeful lor. lancu îi domina, cu tinereţea lui, cu voința lui și cu 
însutleţirea lui nediluată în apa discursurilor. EÍ cerea fapte. Și revo- 
luţiei îi trebuiau fapte repezi, fără prea multe explicaţii, fapte produ- 
cătoare de situațiuni definitive şi fără putință de schimbare. ` 

Fireşte că în astfel de condițiuni, daşi relul lui a fost covârșitor 
pe Câmpul Libertăţii, Avram lancu nu apare pe primul plan în marea 
adunare unde se fixa o atitudine: politică și se judeca un proces istoric. 
Dar aceasta nu-i micşorează cu nimic din. importanță. lancu încă dela 
Blaj s'a ridicat la locul pe care l-a păstrat până la sfârşit. 


HI 
Nobleţa lui Iancu | 


In tot cursul luptelor pe cari le-a dat cu o oaste de strânsură, 
fără o disciplină militară, cu locotenenți recrutați din preoți, Avram 
lancu nu a făcut şi nu a tolerat nici un act de barbarie. O specială 
¿grije îl călăuzea în toată vremea pentru a-și păstra bunul nume și 
pentru a salva în nişte evenimente atât de tulburi nobleţa caracterului 
“românesc. Toţi Ungurii cari au avut de a face cu el, mat ales Hatvany, 
„care de altfel îi era prietin dinainte de revoluţie, i-au păstrat cel mai 
„desăvârşit respect. 

Axente, celălalt tribun cunoscut, fără cultura lui lancu şi fără 
“vederile lui largi, și-a însușit cu mândrie porecla de Severu. Grănicer 
«cu tradiţie militară, Axente şi-a luat asupra sa rolul de răsbunător 
pentru trecutul şi pentru neomeniile pe cari le-au suferit Românii 
înainte de a intra în acțiune alături de armatele împărăteşti. 

Arderea Aiudului şi cruzimile împreunate cu ea au fost mult 
întrebuințate de scriitorii unguri împotriva noastră. Axente le-a răspuns 
printr'o Carte Neagră, justiticându-se. Şi avea dreptate, atunci când 
„arăta că nu noi am fost aceia cari am început. Ţăranii români au fost 


1114 
© BCUCIuj 


prinşi şi executați de armatele ungurești, fără să aibă vr'o vină și fără 
să fie judecaţi. Preoţi de-ai. noştri au fost ridicaţi din biserici, chiar 
“din faţa prestolului, au fost târâți pe la margini de drumuri şi spân- 
zuraţi ca. niște făcători de rele. Teologi din Biaj, purtători de veşti 


„ românești, erau măcelăriți ca câinii. 


Dar ce să mai înşirăm alte fapte? Nu a fost Avram lancu însuş 
în primejdie de a fi prins şi ucis mişelește la Abrud, când Dragoș, 
venind din partea lui Kossuth, a căutat să-i propună o înțelegere? Nu a 
scăpât numai ca prin minune, avertizat de o tânără femeie? Și nu 
Pau omorât atunci, prinzâadu-l în cursă, pe Buteanu, pe cel mai pri- 


„=. ceput ajutor al lui? 


ko 


Intreaga organizație revoluționară a lui lancu era primitivă. 
Austriacii nu i-au pus la îndemână nici un mijloc pentru ca să şi-o 
poată întări. El îşi avea lăncerii lui cu coase transformate în lănci, 
avea tunuri de cireş şi arme de foc prea puține. Femeile făceau ser- 
vicii de informaţie. “Câte odată intrau şi ele în luptă, ca de pildă la 
Fântânele. Incolo, principala muniţie era tradiționala vitejie a Moților. 

Pe culmile munților, prin preajma defileelor, stăteau străjeri de 
pază. Dacă se apropia duşmanul ei aprindeau focurile de veghe. Alții, 
de pe alte creste, le aprindeau pe ale lor. Tulnicele începeau să sune 
din deal în deal şi din sat în sat, izbindu-şi ecourile prelungi de 
piepturi de munţi şi de sghiaburi neumblate. lancu tresărea atunci din 
colțul în care se găsea şi dimpreună cu el, ca un furnicar călcat, 
toată moțimea. 

Atâta era tot. O simplitate aproape sălbatecă și mijloace mai 
puţin decât rudimentare. Dar cu toate aceste, câtă superioară înțelegere 
a datoriei în sufletele acestor oameni! lar lancu, șeful lor, cu ce 
nobilă mândrie de om cult îşi făcea meseria de general, vădind în- 
suşiri latine demne de împrejurări cu mult mai mari, de alte ţări și 
de alţi adversari. 


IV. 
` Iancu şi împăratul 


La 1851 tânărul Franz Iosef, înfrângând revoluția ungurească cu 
ajutorul muscalilor, a crezut că e bine să facă o călătorie prin ţinu- 


„turile recucerite. Nu era tocmai de bun gust această călătorie. In 


definitiv el nu mergea decât să vadă loturile pe unde generalii lui au 
mâncat straşnice păruieli. 

A trecut împăratul şi pe la Vidra. A urcat pe la Baia-de- Criş 
muntele Găina, -unde se fine vestitul târg de fete, apoi s'a coborit în 
spre cuibul lui lancu. Această specială atenţiune ar fi fost să însem- 
neze, că habsburgul se milostivea să mulțumească Românilor — die 
treue Rumaenen — pentru credința şi pentru vitejia lor. E adevărat că 
numai în munţii Moților nau putut pătrunde ostașii lui Kossuth. Aci 
se putea închipui mai bine o călătorie imperială de triumf. Dar cât 
de lamentabil i-a fost sfârșitul! 

Drumul trecea tocmai prin fața casei lancului. Modesta locuință 

cum stă astăzi, stătea și atunci curățică, cu geamurile mititele, deschişe 
ca doi ochi veseli şi râzători spre Dealul Melcilor. In spate îi murmura 
cascada gureșe a unui râuleţ. 

Fireşte, era serbătoare oficială mare prin munți. Preagraţiosul 
venea cu alai mult, ca un tânăr dalai-lama, împrejmuit de tot fastul 
imperial. Aci în Vidra voia să primească huldigung-ul neînvinsului 
„Craiu al munţilor“, Trimise chiar soli anume cari să i-l aducă în 
fața sa. 

i — In dreptul căsuței ţărăneşti nu se găsea însă decât tatăl eroului. 
Bătrânul era zorit nevoie mare. Ochii lui de moț deştept stră- 
luceau cu umbre nelămurite. Nu prea ştia ce să facă.. Zâmbea şi se 
codea. Dintr'o ploscă găvănoasă i-a întins chezarului să bea. Atâta 
putea să-i ofere, doar îl va putea îmblânzi, căci Avrămuţ al lui i-a 
făcut o poznă mare. N'a voit să vină ca să se întâlnească cu împăratul.. 
Nu voia de loc să-l vază pe prealuminatul. Și i-a trimis chiar și vorbă 
oarzănă drept răspuns. Acelora cari s'au dus să-l roage ca Să vină 
le-a spus apăsat: 

— Spuneţi-i că. nu se poate înţelege niciodată un nebun cu un 
mincinos. 

Împăratul wa aflat, de sigur, niciodată de vorbele aceste. Va fi 
plecat nepăsător mai departe, râzând de naivitatea ospitalieră a bătrânei 
valahe. Dar vorbele lancului au răsunat prelung în istorie, pecetluind 
o situaţie definitivă, ca sentinţele tăioase din tragediile antice. 


GH. MĂRĂCINE 

lancu şi ideile vremii sale 


— O caracterizare a istoricului lancs6 Benedek — 


E incontestabil că Iancu a fost cea mai interesantă, ba mai mult, 
cea mai cinstită figură a mișcării românești din anii 1848—1849. 
Numai lui lancu îi poate mulțumi românismul, că în această mișcare 
a pătruns și ceva din lupta pentru libertate, condusă de idei și de 
principii. Dacă nu era lancu, revoluția română, chiar și după istorio- 
grafii și publiciștii daco-româui, nu ar fi fost altceva decât o vărsare 
de sânge brutală, săvârşită de popor,-fie din dorinţa de a jefui, fie ca 
instrumente în slujba reacţiunii austriace. Dacă istoriografii şi publi- 
ciştii daco-români au isbutit întrucâtva să prezinte această răscoală 
în faţa publicului românesc precum şi în fața străinătăţii necunoscă- 
toare a situaţiei dela noi, ca o luptă pentru libertate, numai indivi- 
dualității lui lancu şi activităţii lui se datorește. 


% 
% kod 


lancu era un tânăr visător şi entusiast; era cea mai carac- 
teristică şi cea mai autentică figură a tineretului din anii 40. Naționa- 
litate, libertate națională, drepturile omului, egalitate şi independenţă, 
erau ideile cari umpleau sufletele celor mai distinși tineri ai generaţiei, 
sale. Aceştia admirau legendele revoluţiei franceze, și cea ma; fierbinte 
dorință a lor era ca să semene atât la trup cât în soartă, cu cei mai 
de seamă oameni ai revoluţiei. Spiritul critic, îndoiala, nu atinsese încă 
sufletul lor tânăr; credința lor fermă şi neclintită era revoluţia, ca sin- 
gurul mijloc pentru schimbarea vieţii sociale şi politice. Și Iancu a 
fost un revoluționar idealist, caşi Petöfi, Vasvári şi toți ceilalți tineri 
unguri. In această atmosferă intelectuală a crescut cași contemporanii 
săi din noua generație maghiară. Armonia mediului înconjurător n'a 
turburat-o decât deosebirea de sânge. lancu wa fost român decât după 
originea sa, și după neamul său; dar nu şi după totalitatea ideilor 
sale și după felul său de a gândi, care nu se deosebiau nici cât un 
fir de păr de acelea ale tinerilor unguri din Budapesta și Cluj. Astfel 
se explică pentruce personalitatea lui lancu nu se asemăna cu aceea 

a lui Axente, Balint, Moldovan și ceilalți. Aceştia din urmă crescuseră 
în atmosfera creată. de doctrina istorică şi politică a şcoalei din Blaj, 
și erau influențați de ura strâmtă şi de consideraţiiie de rasă isvorâte 
din situația socială izolată şi din ştiinţa unilaterală a întemeietorilor 


Li 3 


școalei aceleia şi a urmașilor lor. 


x 
x % 


Nimic nu caracterizează mai bine lipsa de patimă a ungurilor, 
decât faptul că niciun singur scriitor maghiar, care sa o:upat cu eve- 
nimentele din 1848—1849 şi care a trebuit să amintească despre fap- 
tele lui lancu și de» individualitatea lui, ma tăgăduit toate acestea. 
Astfel, Lukâcs Bela, -care aici şi-a petrecut tinereţea sa, scria despre 
- Iancu în revista Hazánk és a Külföld din 1866: „In fața noastră stă 
un om cu un sfârșit tragic. Această figură, încovoiată subt loviturile 
soartei, purtând urmele groasnicelor furtuni, era voinic pe vremuri, 
când în admirabilul său costum naţional da porunci la sute de mii. 
Acest suflet, mergând acum spre prăbușire, certat cu el însuș, a fost 
însufleţit aievea de cele mai frumoase idei.“ lar Rethy Lajos, în Va- 
sdrnapi Ujsdg, între alte amintiri despre lancu, spune: „Fericite au fost 
familiile maghiare cari au căzut în mânile lui lancu, căci el a apărat 
viața bărbaților şi onoarea femeilor.“ Cu un cuvânt, istoriografii şi pu- 
bliciştii maghiari au recunoscut totdeauna că lancu a fost un duşman 
uman, însuflețit de o ideie. 


ka 
* * 


Cu această lovitură, — audiența din 1850 la împăratul Franz- 
losef, — lancu și-a pierdut iluziile pe deplin. Era limpede că poporut 
român fusese înșelat. Visurile cele--mai frumoase ale vieții li lancu, 
nădejdile lui mândre, s'au spulberat dintrodată. El a fost chiar mai 
nobil şi mai cinstit decât tovarășii lui, şi de-aceea nu sa mulțumit 
să primească o despăgubire personală, oricât de amăgitoare păreau acelea. 
I sa oferit în repeţite rânduri, ca ieşind din pasivitate, să primească 
o slujbă la Viena, retribuită cu 1600 fiorini, lancu nu voia însă slujbă. 
El a rămas între munți, în mijocul Moților lui scumpi. 

Un preot ardelean dela 48 


— George Dobo — 


Intro retrasă stațiune de băi din pragul Munţilor Apuseni; — în- 
trun parc natural, umbros și muşchios, — monument al unor vremi 
de putere azi dispărută, —în murmurul apelor termale, isbucnind abu- 
roase şi se prăstăvălesc spre a dispare în Mureş; la o masă bătrână 
de brad, neispitit de frământarea lumii din jurul meu, cu mai mare 
plăcere decât toţi, mă cufund în scrisul bătrân al unui preot de sat, 
Care a ţinut să lase pe seama fiilor săi o carte de învățătură pentru 
„folosuri morale și fisice“. 

Cartea este scrisă și compusă de Georgiu Dobo, preotul româ- 
nesc din Satul-Micu (Kisfalu) de lângă Alba-Iulia. 

Un val vârtej de sentimente “face cuprinsul întregii cărți de peste 
270 pagini, în care iubitorul de a lămuri trecutul se scaldă bucuros 
dorind a scoate din valurile sentimentale oare cari fapte precise şi date 
sigure. 

Preot pătruns de chemarea sa și crescut în școala clasică lati- 
„nească, scrisul său prisoseşte de citate ale poeţilor latini şi de senti- 
mente morale. “i 

Tot ce se scrie în cupriñsul larg ai cărții e o revărsare de ma- 
xime morale scoase din Horațiu și alți poeți, ca şi din Evangheliile 
lui Christos. Trăind în lumile acestea atât de depărtate între sine, deşi 
contimporane, el abundă în citate de poezii şi tot ce spune se pre- 
face în predică morală foarte amplă, din care trebuie să fii foarte atent 
ca să pescuiești câte un fapt istoric, fie biografic fie relativ la stările 
de lucruri bisericeşti, politice sau sociale de pe atunci. 

Scriitorul, se adresează către fiii săi Mihail şi Ignatie şi „către 
târzia rămășiță a familiei noastre Doboiăne“, şi începe astfel, cu totul 
archiereşte : 

„Dar vouă dela înduratul Dumnezeu ajutor şi spor întru toate 
ce vor fi vouă și familiei voastre de treabă şi de folos, iar dela mine, 
preotul din Satu-Mic, părintească binecuvântare în numele Atot pu- 
ternicului şi Mult Induratului Dumnezeu Sabaoth-lehova“. Astfel dintru: 

început întreaga scriere ia un caracter familiar; dar, printre: sfaturile 
întotdeauna întemeiate, se strecoară şi fapte de ordin public. 

Autorul începe prin un sfat părintesc către fiii săi, cum să-și a- 
leagă, la timp, soțiile pentru căsătorie, — pentru că, zice: „Cine era 
mare în Ighiu ca Anghel Dobo? N'a fost nimenea asemenea lui, nici 
cu averea, nici cu virtutea, şi nici o judecată nu se făcea fără el. Și 
cine l-a cumyănit de la urmă scăpătase de nu avea nimic — decât 
soția sa, a doua muiere, Hălmăgeana? Cine a fost ca unchiu Nicolae, 
gazdă bună, crâsnic şi cantor la biserică, om harnic şi tare glumeţ, 
vornic plăcut la ospeţie, -- şi tot a doua sa muiere l-a potrivit de 
şi-a pus zălog moşiile.“ 

in firul acestor instrucțiuni face şi aceasta mărturisire în cinstea 
părinților săi: l 

„Maica mea Maria Clain de Sadu am de a mulțămi, dacă voi 
zice cu Orațiu (Satire lib. I. sat. 6-a): 


Si neque avaritiam, neque sordes, ac mala lustra objiciet e- 
[vere opusquam mihi — purus et insons 

Causa juit pater his; qui macro pauper agello 

Nolint in Flavi ludum me mittere ; 

Sed puerum est ausus Blasiam portare docendum 

Artes, quas doceat quivis Aeques, atque Senator 

lpse mihi Custos incorruptissimus omnes 

Circum doctores aderat. l 


Aceste sfaturi pentru càsătorie, scrise la 11 Februarie 1837 ocupă 
11 pagini ale cărţii, apoi urmează: „Descrierea pre scurtu în ce statu 
se afla Satul-Micu alias Kisfaleu și besereca lui românească de acolo 
dinpreună cu causele ce i-au acosumatu aceasta apusa stare pe la 
anii 1837—38 până la 1848—49 în care s-au scrisu“. 

Acest capitol, care se estinde=pe vreo 130 pagini, cuprinde toate 
luptele şi năzuințele zelosului preot de a ridica în Satul-Mic biserică, 
şcoală și casă parochială,. în locul casei şi bisericei de lemn, putrede 
şi întunecoase, căci şcoală înainte nusera. E un capitol din viaţa unui 
tânăr preot inimos, dornic de binele poporului său, care se luptă cu 
sărăcia, nedreptatea şi greutatea diregătorilor. In curs de 10—12 ani, 
după instanțe, rugăminte, intervenţii, drumuri pe la Blaj Sibiu şi T. . 
Mureş, — abia reuşeşte a face şcoală și casă — biserică nu — dar 
când le isprăvește vin rebelii lui Kossuth şi le aprind și nimicesc. 

In acest capitol, care ar merita să fie tipărit, ca un document u- 
man caracteristic, se întreţes şi evenimentele istorice, mişcările revo- 
luţionare din 48—49, cari în parte presintă momente personale inte- 
resante. i 

Preotul mare la suflet al Satului Mic, elev din Seminar al lui 
Bărnuţiu şi Cipariu — de cari este mai mult ca încântat — ia parte 
la toate mișcările naționale. Trebuie să se refugieze apoi dinaintea 
kossuthiştilor şi trecând munții, pela Zlatna, spre Câmpul pânei la 
socrul său, Avram Viorel, din Șibot, este prins în Vinerea şi aruncat 

în temniță la Orăştie, ținut 6 săptămâni și 5 zile, întâmplare care îl: 
amăzăşte mai mult ca toate celelalte lovituri ale revoluţiei, pierderea: 
a tot ce a putut construi pentru sat și a putut câştiga pentru sine. 

Evenimentele publice se țes printre trudele sale personale din: 
sat în tocmai ca o băteală în urzeala unei 'pânzături, aşa că nici nu 
se pot deosebi unele de celelalte. Descrierea pe lung a lucrurilor o: 
face după scrisele şi spusele altora, vrednici de încredere, pe cari îi 
numeşte, dar şi „chiar din oblicirea mea“, pentru că, cum zice: „La. 
ambele adunzri naționale ce se făcură în primăvara şi toamna anului 
trecut la Blasiu (48) am fost de față“... 

„Am fost de față — zice la pag. 103, — la adunarea ce se 
ținu pre la culesu  cucuruzelor; tot acolo am văzut când a intrat A- 
vram lancu, învăpăiatul iurist al Românilor cu 5000 Români bine în- 
armaţi din părțile muntene acolo, ca cu armele a mână, întru- 
nindu-se cu Românii de pe Câmpie, cu cei de pe Târnave şi cu cei 
de pe lângă Mureș câți nu-i opriră Turdenii la podul Arieşului, cu 
câți se găsiau acolo adunaţi, să se conţeleagă despre tirăniile patrate... 
L-am auzit pe lancu, cum după ce trecu de-a dreptul fără de a- se a- 
bate la cineva în Blasiu, în călătoria sa de a doua la Câmpul Libertăţii, 
unde țintea a se aduna toţi Românii, după cum să și adunară în vreo 
două trei săptămâni cât ţinu adun-rea aceea. L-am auzit cum scobo-- 
rându-se depe căluțiu şi acolo în câmp punâudu-se o catedră, deșteptă 
el pre toți Românii la o unire și cotnțelegere şi la ţinerea jură- 
mântului aici, de ei depus, spunându-ne rotund şi pe scurt la toți, 

„Câţi ne aflam faţă în acel timp acolo, când nimeri dânsul, ne zise: 

„Auziţi, Românilor, acesta este locul unde noi am jurat credință” 
preabunului nostru împărat Ferdinand şi la toată mărita casă aus- 
friacă. Am jurat, că amicilor Împăratului amici vom fi, iară duşmani- 
lor lui dușmani. Am jurat că ne vom apăra limba, legea şi naționali- 
tatea română. Aceste şi cu sângele suntem gata a le apăra! — Atunci 
şi slobozi un pistol în sus, care dete un frumos şi detunător resunet 
în aier“. 7 o 

O asemenea impresie imediată ne păstrează autorul de Axentie: 
— „Am auzit tot atunci pe clericul Axentie Severu din Frana, acum 
prefect brav la garda națională română, cum îndemna pe Românii a- 
dunați că dacă se vor duce pe acasă să deștepte pe confrații săi Ro- 
mâni, că după dreptul dobândit acum şi după exemplul concetăţenilor 
Saşi şi Maghiari, să nu întârzieze a; se întrarma, tâlcuind la plebea 
mulțime, ce însemnează garda şi arătând folosul ei“. 

Dincoace este povestirea unde spune prăpădul Satului-Mic (pa- 
rochia sa) la pag. 129: „Acum ajunsesem noi Românii cea mai critic- 
catastrofă a vieții și naţionale şi fizice, de a ne stinge nu numai tru- 
peşte, ci de a nu mai viă mai mult ca Români, cari vom şi scăpa 
din_ aceasta catastrofă. In acest fatal timp dimpreună cu alte 300 sate 
românești se prefăcu în cenușşe de către rebeli Unguri și Satul-Micu 
(Kişfaleu) stația unde în 12 ani păscusem şi păstorisem turma cea cu- 
vântătoare a alor celor sufletești mie dela mai marele păstorilor Christos 
Dumnezeu încrezută. Aci, dimpreună cu casa parochială şi cu școala,. 

ambele nu cu puțină osteneală și grije subt păstorirea mea făcute, se 
prefăcură în fum și doririle mele cele ferbinţi de a scoate - din ruină 
şi casa Domnului “Dumnezeu, ce se afla la noi, întru care osteneam 
şi mult mă sbuciumasem. Atunci dară, în acel fatal, şi pentru. Români 
întricoşat timp, în, luna lui Martie 17 zile 1849, din sfat de bătaie, 
pentru că era tocmai subt poalele muntelui satul, și se temeau 
Românii, că rămânând satul acesta tocmai subt poalele muntelui, 
vor fi spionați — Ungurii staționați la Basabanţiu — aşa dară îl pră- 
pădiră şi-l arseră tot. Nu pentru vreo vină şi păcat a locuitorilor din 
acest sat, ci pentru mai sus pomenita cauză. Mai în urmă, când era . 
mai de tot prădat, au urmat şi ei, adecă locuitorii satului năravul câ- 
nelui; că şi cânele se sileş'e a scoata vita vie din gura lupului, apoi 
dacă mu poate şi-o sfârtică feara rea, apoi ce rămâne de fiară, mâncă 
și cânele. Aşa au făcut și dânșii. Dar şi acest fel de slăbiciuni ale 
oamenilor noștri le-a întâmpinat comitetul român de picificaţiune, de- 
mândând strâns, că unde curțile domneşti pânaci nu-s prădate, judele 
cu jurații săi strâns să ie păzească, ca să rămână nevătămate, ca unii 
ce vor avea a răspunde pentru dânsele. lar unde s'au prădat, în acele 
sate să se ducă judele, cu notariu şi cu juraţii din casă în casă, şi 
la cine se vor găsi, mobilii, scule străine, de ale curților, să le cons- 
crie şi acest document să se păzească, ca la timp să se poată iară 
lucrurile înstrăinate dela Domnii săi a se reîntoarce. Aceasta strânsă 
poruncă a comitetului român şi în satul nostru Kișfalău sa pus în 
lucrare, și umblând notariul satului, cu jurații şi cu judele, din casă în 
casă au conscris toată averea străină, ce se află la poporenii mei, ca 
așa la timpul. său, când sar cere, să se poztă despăgubi domnii pă- 
mântești “, 

Aceste momente mai însemnate văzute și auzite, le înseamnă 
din revoluţie, și doar pățania sa personală.. Că avuse parte, bietul 
preot, şi el, de nenorociri. i 

Scăpat, în 17 Martie 1849, dinaintea ungurilor, din Satu-Mic, 
numai cu o ciundră în spate şi cu o puşcă la nfână, o luă prin 
munți și, trecându-i, căută să iese la Cugir, und preoteasa înainte 
pornise cu carul, tot peste munți. 

De o parte starea redusă la nimic a parohiei, de altă parte ne- 
mulțumirea poporului, că de ce nu sa dus cu ei în loagăr, îl face să 
ceară altă parohie şi i-se dă Teiuşul. Opera lui pastorală a lăsat , 
urme bune în Teiuș, iar opera literară e vreduică să fie relevată şi 
publicată în întregime, fiind cu atât mai prețioasă cu cât e mai rară. 


Protop. dr. ELIE DĂIANU 

“` Colaboratorii lui lancu 


— Simeon Balint — 


Scurta trecere în revistă a isprăvilor militare din ultimul capitot 
al revoluţiunii noastre ar rămânea incomplectă, dacă n'am încheia cu; 
un mănunchiu de fapte eroice, săvârşite de unul dintre acei „preoți 
-cu crucea în frunte,“ în sufletul căruia, pătruns de spiritul înaintat al 
vremii, sprintenul şi tremurătorul glas de chemare al poetului Andrei 
Mureșanu a rodit mai adânc ca oriunde. Apărarea acelor părţi mun- 
toase, care-şi: descrețesc poalele înspre Cluj şi câmpia Turzii, se leagă 
de numele lui Simeon Balint, preotul din Roşia-de-Munte, protopopul 
de mai târziu şi mâna dreaptă a feciorului de ţăran din Vidra, în, 
vremurile de grea încercare şi sacrificiu neprihănit. 

Simeon Balint, popa Balint al lăncerilor, s'a născut în Copand, 
o comună de lângă Turda, dintro familie al cărei înaintaş coborâse 
la începutul veacului al XVIII din Maramurăş, dupăce luptase printre- 
răsvrătiţii lui Francisc Râkoczy în răscoala din 1702. El număra printre 
înaintaşi și câţiva preoți harnici şi pricepuţi, ier tatăl său, Antonie, 
care cânta în strană şi care fu nevoit din cauza sărăciei să cutreere 
Țara-Românească pentru a strânge puţintică avere, luptă printre pan- 
durii Domnului Tudcr din Vladimir. În momentul când comitetul îi 
încredință conducerea gloatelor din prefectura Salinelor vechi, Simeon: 
Balint nu făcea, deci, decât să continue spiritul războinic al familiei, 
după ce mai întâi îmbrăţişase preoţia, o altă carieră profesată de 
- strămoşi. | | 

Robust, oţelit în mizeriile unei copilării sbuciumate — tatăl său. 
muri tânăr — faţa lui avea o expresiune energică, îmblânzită însă de 
aerul. sfios de smerenie, caracteristică tagmei preoțești.. Inainte de a, 
schimba crucea cu mânerul sabiei, Balint suferi temniţă, bătăi şi ocară, 
întocmai ca mucenicii de pe vremuri. După adunarea din 3/15 Maiu 
el fu prins şi întemnițat în Abrud unde, aprinzându-se casa în care 
era închis, şi crezându-se că prizonierul a dat foc, suferi loviri cum- 
plite din partea ungurilor înfuriaţi din localitate. Fu târât apoi la Aiud, 
unde a stat până la adunarea din Septemvrie, când fu eliberat împre= 
ună cu ceilalți întemnițați politici. 

Fu numit prefect al Salinelor vechi abia prin 10 Decemvrie şi 
după expediția din valea Murăşului și cea din Zarand, unde fu trimis 
împreună cu Buteanu, îşi fixă lagărul lângă Ocoiișul Mare și luă 
asupra sa sarcina de a apăra trecătorile munţilor împotriva cetelor 
ungurești care jăfuiau acele părți sub conducerea lui Ludovic Pápai 
-şi Retegi. 

Balint nu-şi părăsi lagărul său dela Sălciua până la intrarea lui 
Hatvany în Abrud, adică în 6 Mai. La cele două înfrângeri, pe care 
le suferi acest comandant în cursul lunei, Balint îşi dădu cu priso- 
sință partea sa de contribuţie şi e de remarcat, că, deşi mai în vârstă, 
se supuse întru toate dispoziţiunilor înțelepte ale lui lancu, care nu- 
mai astfel putea se conceapă unitar planurile de împresurare. Chiar 
“Şi descrierea acestor lupte, cari fură asemănate de un căpitan maghiar 
cu luptele lui Napoleon în Spania, *) fù lăsată pe- seama lui Iancu. 

Acţiuni militare independente nu mai interprinse popa Balint 
până la apariţia lui Lupu Kemény, care se ivi pe cărările întortochiate 
ale munţilor chiar la o lună după încercarea lui Hatvany. 

lancu descrie amănunţit aaeastă luptă, atribuind prefectului Sali- 
nelor vechi un curaj fără pereche şi-o energie nebiruită. El ocupă în 
tot cursul hărţuielilor înălțimile dela Sohodol și cele dinspre Roșia, 
apărându- le cu o rară vitejie şi trecând în primejdioase contra-atacnri 
ori- -decâteori cerea trebuința. Exclamaţia: „Dracul să.se mai bată cu 
„popii“, care-i scăpă lui Kemény, fu pricinuită de îndârjirea războinică 
a neobositului preot. , 

la ziua de 17 lunie, adică după retragerea lui Kemény înspre 
“Zlatna, Simeon Balint se grăbi să ia din nou atacurile împotriva acelor 
cete de maghiari, tari neliniştau, sub conducerea unui Egloffsein şi 
„Păpai, strâmtorile din prefectura sa, amenințând orăşelul de munte 
“Ofenbaia. Balint le fărâmiţă îndată forțele şi în zilele din urmă ale 
lunei îi alungă definitiv din acele părți. 

Dezarmarea oamenilor săi o făcu Balint la Petrid în ziua de 31 
August, la porunca F. M. L. contele Clam-Gallas, care ocupase Clujui, 
după ce cauza maghiarilor căzuse. El adresă celor ce l-au ascultat 
cu credință o caldă cuvântare, în care nu întârzie a-i mângăia „cu 
încredințarea că durerile lor vor fi cercetate şi vindecate, jertfele lor 
grele luate în seamă, pagubele ce au suferit ei şi fratii lor în vremea 
războiului vor fi răsplătite şi dorinţele națiunii împlinite...“ 


NICOLAE BUTA 


*) Căpitanul Gabânyi, intro scrisoare din 14 lunie, publicată în ziarul Honved 
„din 1849, nrii 147 şi 154 

Situaţia de azi a Moților 

In fastul răsunător al serbărilor aranjate la Ţebea, la Câmpeni şi 
la Cluj, printre cuvântările măiestriie, şi alături de desfăşurarea largă 
a valurilor de oaspeţi, va trece şi o vie mustrare a timpului de faţă. 
E vorba de situația de astăzi a Moților. Le suntem datori, acestor dârzi: 
depozitari ai rezistenţei naționale, cu ceeace nu se poate preschimba 
în bunuri pământeşti. Acolo, de-alungul văilor încrestate în inima de 
aur a Ardealului, s'a refugiat în zile de răstrişte toată mândria noastră 
românească. Acolo a fost salvat şi la 1848 obrazul românismului. 

In pădurile Munţilor Apuseni, necazurile populației nu Sau cur- 
mat însă nici astăzi, Legionarii lui Avram lancu Sau bătut, acum 
şaptezeci și cinci de ani, pentru libertatea lor naţională, dar şi pen- 
tru un pic de omenie. Pe cea dintâi o au, însfârşit. Cea de-a-doua li 
s'a oferit cu lingurița, abia acum, în pragul serbărilor, mai mult ca 
să nu se tulbure, cu mizeria urmaşilor tribunilor şi centurionilor de 
pe Arieș, fațada împodobită cu steaguri și cu cununi de cetini, a ce- 
remoniilor oficiale. 

Nu mai sunt astăzi în „Munții Apuseni, nemeşi asupritori, încăr- 
caţi de fireturi şi zorzăind în pinteni. Nu-mai fac, demult, Moţii, ro- 
botă. In locul nemeşului a apărut însă un animal nou, cu nenumă- 
rate capete, cu care răsboiul pare şi mai greu. E consiliul de admi- 
nistraţie, duşman naționalizat, cu acțiuni și dividende, flămând balaur 
vopsit în trei culori, care taie pădurile, distruge păşunile şi seamănă 
împrejurul lui sărăcie neagră. 

Nu facem acum nici o învinuire. Nu răscolim patimi şi nu ară- 
tăm cu degetul pe nimeni. Nici măcar nu aducem mustrări guvernu- 
lui, pentru întârzierea pe care o pune în a da Moţiior folosinţa pă, 
durilor şi păşunilor pentru cari s'au frământat subt stăpânire străină ` 
veacuri de-arândul. Impărțim vina asupra tuturor, deopotrivă. O luăm 
și noi pe a noastră. Dar cu nimic nu se va putea răscumpăra gre- 
şala acelora cari, după ce însuflețirea ocazională va trece, își vor în- 
gădui să uite, ceeace făgăduiesc acum, şi pot împlini. 

Ar trebui să desnădăjduiască și Moţii, ar trebui să desnădăjduim 
și noi, dacă nu ne-am alege cu altceva, în gospodăria naţională, de 
pe urma triumfului nostru, decât cu înlocuirea străinului așezat sta- 
tornic prin stăpânirea străinului celuilalt, călător în căutarea norocului. 


ION BALINT 

GAZETA RIMATĂ 


&pigonii 


Ne 'ntoarcem astăzi, iarăș, pe-aceleaşi aspre locuri, 
Și nu mai ard pe piscuri prevestitoare focuri, 

Și nu-și mai chiamă oastea, prin tulnicele lor, 

dn munți, centurionii tăcutului popor. 


Dar fă cândva pe-aicea, peste poteci abrupte, 

- Rostogoliri de stâncă și svon de arme rupte, 
Sclipiri de coase repezi, şi tunuri de cireş, 

Şi puşti a căror gloanțe nicicând nu dădeau greș. 
Pe-aici, prin şghiaburi strâmte se coborau lăncerii 
Scriind cu sânge proaspăt poveștile durerii, 
Pe-aici găseau maghiarii al veșniciei pat, 

Și Hatvany pe-aicea. honvezii şi a lăsat... 

Piosul nostru cuget străbate 'n urmă anii, 

Și parcă iar mai strigă, pe creste, buciurnanii, 
Unindu-se la vale ca apele ce cad, 

Subt cucuruzul roşu al crengilor de brad, 

Și parcă iar scânteie în rusticele castre 

Privirile lui Iancu, cu străluciri albastre... 


Au fost, aceste, vremuri... Ci azi, în ţintirim, 
În fața amintirii stângaci ne regăsim, 

Și peste tot, din mila prea milostivei pronii, 
XRoiesc în jurul nostru urmașii, epigoni. 

Pe urmele lui Bariț un oaspe cu pistrui 

Cârpeşte legea vremii după tipicul lui, 
Indreaptă soarta țării cu pana-i costelivă, 
Punându-ne bunicii la teasc, în rotativă... 

In pragul lui Bărnuţiu tânjeşte-un nepofel, 
Croind din pantalonii unchiuțului drapel, 

Si, aducând spre sine nevoile cetății, 

Işi paşten voie ciurda pe Câmpul Libertăţii. 
Iar dincolo, la umbra bătrânului gorun, 

Pe unde noi he ducem cu gândul nostru bun, 
Și-au așternut zarajii imundele tarabe, 

Tot numărând arginţii cu unsuroase labe: 
Aceștia sunt eroii, în sfânta zi de hram, 
Căci, zic, pe ei îi chiamă şi lancu, şi Avram... 


De gloria străbună suntem tot mai departe, 

Se 'ntoarce rostul nostru ca filele. din carte, 

Și pe altarul unde slujise, an cu an, 

Strămoșul popa Balint, — se strâmbă popa Man... 
E CENTURIONUL ILARIU: 

INSEMNĂRI 


Inchinarea noastră. -- Alături de 
festivitățile orânduite din partea gu- 
vernului, cu procesiuni oficiale și cu 
banchete de rigoare, revista Tara 
Noastră aduce şi ea, cu acest număr, 
prinosul ei de închinare pentru sfin- 
firea amintirei lui Avram lancu. 

Alţii decât noi, cu micimea lor de 
suflet, trudindu-se să tragă ceva folos 
pentru interese vulgare de tarabă, și-au 
drămuit cu socoteală până și simţă- 
mântul de pietate faţă de marii morţi 
ai neamului, și s'au hotărât să tulbure 
incă odată o nemuritoare glorie co- 
mună cu scâncetul necazului lor mă- 
tunt, care abia aparţine zilelor de 
astăzi. Noi ne dăm în alt fe) sufletele 
noastre. Pentru noi, figura tragică a 
lui Iancu, luminată de fulgerile repezi 
ale luptelor din Munți, simbolizează 
isbânda deplină a ideei naţionale în 
cugetul aprins şi hotărit al unei ge- 
neraţii eroice. Acum, când triumful 
ideei l-am sărbătorit pe deplin, gân- 
durile noastre s'au aplecat asupra a- 
cestor pagini strălucite din larga epo- 
peie a năzuinţelor noastre spre liber- 
tate, ca să culegem din roadele în- 


sângerate ale unui veac apus înțelesul 
adevărurilor eterne: * 

Lăsăm altora îndeletnicirea ridicolă 
de a face negustorie potitică peste mor- 
mintele strămoșilor .noştri. Noi, mai 
cuviincioşi, credem că amintirea lor, 
pentru ceeace tălmăceşte în conştiinţa 
fiecăruia, este a noastră a tuturora. 
Și oferim cu prilejul acestor ceasuri 
de sărbătoare, modestul omagiu al 
scrisului nostru românesc. 


După opt ani. — Nu ştim, e la 
mijloc o simplà coincidență sau o po- 
trivire căutată dinadins; dar, glori- 
ficarea centenarului lui Avram lancu 
a căzut tocmai în preajma zilei când ` 
ar fi să aniversăm opt ani dela intra- 
rea României în răsboi. In cumpăna 
marilor hotărâri ale istoriei sar părea 
că nedreptăţile se întregesc, de-alungul 
vremii. Jertfele nu rămân zadarnice. 
Inceputurile se desăvârșesc. Proorocii 
faptei nu-şi risipesc sângele fără ca 
el să rodească mai târziu. 1 

Idealul eroului dela 1848, purtat 
timp de zace luni pe tăişul ascuțit al 
coaselor de către lăncerii Munților 

Apuseni, a fost trădat atunci de ne- 
recunoștiința, strâmtă la minte, a Habs- 
burgilor. Răspunsul n'a întârziat însă 
nici un veac. In noaptea de 28 August 
1916, el a fost înfipt pe crestele 
Carpaţilor, în vârful baionetelor, de 
către sprintenii grăniceri ai Regatului 
liber, porniţi să mute hotarul mai de- 
parte. Din clipa aceea, minciuna s'a 
prăbuşit. Sufletul lui Iancu, acolo în 
Câmpiile Elizee, sa împăcat cu el 
însuş. 

Undeva, în cursul serbărilor rânduite 
la 'Țebea, o legiune de lănceri, in 
costumele epocei, va saluta pe regele 
tuturor Românilor, alături de ostaşii 
de azi ai României întregite. Simbo- 
lica lor întâlnire nu va constitui nu- 
mai un pitoresc aranjament de decor. 
Sunt strănepoţii cari au desăvârșit, în 
botezul aceluiaş sânge, îndrăsneala 
dârză a bunicilor. E isbânda finală, 
care se pleacă recunoscătoare, dina- 
intea celor dintâi jertfe... 


Marşul lui lancu. — Literatura popo- 
rală l-a îmbrăţişai cu căldură pe eroul 
legendar. Fel de fal de doine îl amin- 
tesc. Țăranii l-au câritat totdeauna şi 
îl cântă şi astăzi. Numai scriitorii 
noştri nu Sau putut apropia de figura 
lui mare Nici artele noastre plastice 
nu vorbesc despre el, nici proza și 
nici poezia. Prin ziare circulă și astăzi 
o ignobilă fotografie a lui, de pe când 


„era nebun și Sfârşit de viaţă, ca un 


cerşetor. Mai demult, încalte, se vindea 


- pe sub ascuns o litografie care nu era 


tocmai urâtă. Iancu tânăr, cu căciulă 
moţească pe cap, stătea visător răzimat 
pe un tun: In literatură, d. lon Paul, 
distinsul profesor universitar din Cluj 
a căutat să redea atmosfera anului 
patruzeci şi opt în frumoasa d-sale 
povestire „Florică Ceteraşul“ publicată 
în „Viața Românească“ dinainte de 


răsboi. Moţ fiind și d. Paul, a isbutit 


să dea întro puternică culoare,locală 





viața de atunci. Dar nici d-sa nu l-a 
descris pe Iancu. Şi ce subiect formi- 
dabil iți imbie tragedia lui. Dramă sau 
roman! Elementele necesare se găsesc 
din belşug. Personalitate mai puternică 
nici nu găsești. Şi ce mediu admirabil! 
Ce decor bogat de revoluție profilat 
pe perdeaua de munţi din Țara Mo- 
ților! Și câtă largă poezie umană în 
sfârşitul “eroului ! 

Poate că se va găsi cineva de aci 
înainte care, fără să vizeze efecte ieftine 
de naționalism de ocazie, să-l prindă 
în tiparele artei pe nemuritorul Moț. 
Până atunci trebuie să ne mulțumim 
cu ce — nu avem. 


Dintre poeziile asupra lui nu se poate 
reține decât una de o foarte slabă in- 
spiraţie. I se spune „Marșul lui lancu“ şi 
în „Micul dor“ ocupa un loc de frunte. 
(O, acest „mic dor“ dâte servicii ne- 
preţuite nu a făcut educației românești 
din Ardeal. Pe lângă sârba popilor şi 
a dogarilor, câte versuri patriotice nu 
învăţam pe vremuri din el, cari scăpau 
vigilenţii ungurești dela hotare!). Re- 
frenul îl pomenea des pe „Marte zenie, 
Marte bravule“. Dar din multele strofe 
totuşi se poate cita una, care are 
oareşcare culoare: 


Optzeci de oi despoaie 
Și prin frigări le pun 
De sunet de cimpoaie 
Pădurile răsun.. 

Cu toții se așează 

Pe Tâng'un mare foc 
Și Iancu ospătează 
-Cu dânșii la un loc. 


E o vioiciune în aceste rânduri: Cine 
le va fi scris? Melodia ss zice că ar 
îi a lui Begnescu, fost profesor de cânt 
la şcolile din Blaj. 


Cultul lui Iancu. — lancu a trăit şi 
trăieşte in inima mulțimilor. Nimic nu 

am făcut ca chipul lui să intre din 


domeniul legendei în realitatea istorică. 
Abia astăzi în preajma aniversării se 
încearcă o serie de biografii cari foarte 
probabil că vor fi destul de grăbiie. 

Au fost însă cu toate aceste în trecut 
oameni cari, cunoscându-l pe lancu, 
i-au purtat o religioasă amintire. Printre 
ei trebuie să numărăm: cu cinste pe 
bătrânul fost preşedinte a! Astrei losii 
'Sterca Şuluţiu de Cărpiniş, cem se 
iscălea el cu întregul său nume, de 
altfel frumos şi bine sinător. 

Cine: din Ardeal nu-şi aduce aminte 
de nobila lui figură? Mersul lui cum- 
pănit de senior făcea plăcere tuturor 
acelora cari l-au cunoscut. Buna lui 
creștere era un prilej de mulțumire 
sufletească. Românismul lui era curat 
şi plin de mândrie. El spusese unui 
ungur care îl învita să se maghiarizeze, 
de teama slavismului: — „Nu vreau 
să mor de două ori, domnule. Dacă va 
fi să ne inghită slavii, atunci să mă 
înghită ca Român“! Bătrânul a scris 
despre Iancu o serie de amintiri. Dela 
el știm cele mai multe lucruri din viaţa 
lui Iancu. 

Șuluţiu nu era însă numai un admi- 
rator al faptelor de arme ale lui Iancu. 
El era și un adept al politicei pe care 
ar fi făcut-o lancu, dacă nu Sar fi 
stins prea de vreme. De aceştia erau 
cam puţiri prin Ardeal. Nici el nu în- 
drăznea și nici nu putea, pe față. Urà 
insă din fundul sufletului pe Habsburgi. 
Și aceasta o mărturisea tuturor acelora 
cari voiau să-l asculte. 

Cui nu i-a povestit el întâmplarea 
de care nu pomenea nimic cronica 
oficială? In fața unei delegaţii româ- 
neşti care s'a prezentat la el împăratul 
Franz Iosef a declarat cu hotărire: — 
„Mag der Landtag beschliessen was er 
will, ich werde die Union nie bestae- 
tigen“. Adecă: facă dieta Ardealului 
ce va voi, eu nu voi sancţiona unirea 
cu Ungurii niciodată. 

Aceasta se întâmpla la 1867. Şi peste 
câteva luni împăratul a iscălit decretul. 

Şuluţiu, când îţi povestea aceasta, 
se oprea indignat din mers şi îți spu- 
nea răstit: — „A minţit, porcul“! Era: 
bucuros că putea să-l insu;te pe im- 
părat. Apoi trecea cu aducerile aminte- 
la lancu. l 

Memoria lui Şuluțiu trebuie reîm- 
prospătată acum, când se sărbătoreşte 
centenariul naşterii lui Iancu. Ea poate. 
servi de îndemn pentru istoricii noștri. 
Şi poate că se va găsi cineva care 
să-i urm: ze pilda. 


Oroarea de pertractări. — Printre: 
însușirile deosebite cari au ridicat pe 
lancu în fruntea mişcării luptătoare 
dela 1848 și au perpetuat amintirea lui 
de- alungul veacurilor, se cuvine să re- 
levăm în Ochii câtorva dintre contim- 
poranii noștri, mai cu osebire una. Iancu: 
a fost omul hotărârilor repezi şi al vor- 
belor puţine. Cuvânta rar, dar cu atât 
mai preţios era darul său de a însu- 
fleți pe cei ce-l ascultau; la discuţii 
zadarnice nu se întindea nici când. 
Cu solul lui Ludovic Kossuth, depu- 
tatul renegat lon Dragoş din Beiuş, nu 
sa aşezat multă vreme la „pertrac- 
tare“, ci răspunsul său a fost cel maè 
scurt cu putință: — „Intre_noi şi un- 
guri va decide numai sabia.“ In şe- 
dinţele comitetului naţional din Sibiu 
işi pierdea adeseori răbdarea dinain- 
tea „protocoalelor“ prea domoale, câte- ` 
odată, ale lui Bărnuţ ori Laurian. La a 
doua adunare din Blaj, în loc de orice 
alt „conclus“ asupra situaţiei, a punctat 
părerea sa cu un foc răsunător de 
pistol. Insfârşit, în mijlocui Moților săi 
tăsboinici, haranga de îmbărbătare pe 
care o ţinea deobicei, se mărginea la 
câteva cuvinte: — „Gata, mă“? — 
„Gata“! — „Hai, mergem“!.,. 

Felul acesta de a fi al lui Iancu, 
credem noi, corăspunde de altfel în- 
tocmai “cu firea sobră şi eroică a oa- 

“menilor locului. Şi ne îndoim, că fu- 
gărirea lui Hatvani, de pildă, ar fi 
isbândit mai bine, dacă „craiul munți- 
lor“ ar fi ţinut lăncerilor săi, inainte de 
'bătălie, un lung expozeu de patru cea- 
suri. Epigonii comitetului naţional din 
1848 gândesc însă altfel. Ei cuvântează 
“fără milă şi lungesc hotărârea la ne- 
sfârşit. Ei se constfătuiesc și nu mai 
isprăvesc, Ei secretează procese ver- 
bale şi se răsgândesc de cinci ori pe 
zi. Ei pertractează... Este, cum s'ar zice 
la îmbucătura Târnavelor o „hibă“, pe 
care nmo recunoaştem românească. Nu 
e la mijloc nici o picătură de atavism. 
Sunt stigmate străine. Strămoşii ne-au 
tăsat altă zestre sufletească. 


Cioclii trecutului. — Abia a trecut 
© săptămână, de când încercam să 
descifrăm aici atitudinea apropiată a 
aşa zisului partid național din Ardeal 
față de serbările dela Ţebea. Bucuroşi 
-am fi fost să lăsăm deoparte, măcar 
de data aceasta, răfuiala noastră obiş- 
nuită cu prea gălăgiosul trib politic 
provincial, şi am fi rămas pro- 
“fund mulțumiți, că cel puţin în ase- 
menea clipe de- sărbătoare suntem 
scutiți de gălăgia trivială a politicei 
“de fiecare zi. Aveam însă anumite bă- 
auieli şi ne încercau unele presim iri. 
„Am ghicit, fără multă greutate, îndo- 
delile dlui Iuliu Maniu, şi am cântărit 
probabilitățile: se duce şeful celor o 
sută subt gorunul lui Horia, sau ră- 
“mâne pe lângă salcâmii săi din Bă- 
:dăcini? Şi ca să nu riscăm a rămânea 
:profeţi mincinoși, am prevăzut şi a 
“treia posibilitate, şi ne-am zis: poate 
„că-l declară şi pe -Avram lancu pro- 
prietate exclusivă a partidului național, 
moștenire dela Simeon Bărnuţ, şi se 
îhotărăsc să-l coinemoreze separat... 

Ei bine, așa s'a întâmplat. Cetiţi a- 


dresa dlui Iuliu Maniu către organi- | 


;zaţiile aşa zisului partid naţional din 
Ardeal, şi măsuraţi în liniştitul co'ț al 


conștiinței dumneavoastră înțelepciu- 
nea luminatei circulări. Mai întâi, să 
vedeţi cine a fost Iancu. El a fost, 
se înţelege, membru al partidului na- 
tional, de vreme ce făcea parte din 
comitetul național româna din anii 
1848—1849, şi de vreme ce, dacă ar 
mai trăi şi astăzi, atingând vârsta de 
100 ani, s'ar vedea prezidat de d, Ciceo 
Pop, şi ar lua loc, în automobil, ală- 
turi de popa Man dela Gherla. Apoi, 
a fost, după concepţia fericiţilor cliro- 
nomi ai tuturor gloriilor transilvănene, 
un simplu „comandant al legiunilor 
organizate de comitetul național“. Aşa 
fiind, d! Iuliu Maniu, moștenitorul dis- 
cursului lui.Simeon Bărnuţ, în calitate 
de nepot de cuscră al aceluia, a de- . 
cretat și decretează: 

1. Partidul naţional nu va aaia 
la serbările lui Avram lancu. 

2. Partidul național va asista numai 
la adunarea generală a Asociației, în 
Câmpeni, unde, prin daii Ciceo Pop 
şi Romulus Boilă va reprezenta cul- 
tura română. 

3. Partidul național va comemora pe 
Avram Iancu îatro ședință specială a 
comitetului de o sută. 

4. Dl Zosim Chirto5, din Câmpeni, 
care a refuzat să găzduiască pe regele 
Ferdinand în casa sa, se va îngriji de 
încuartiruirea celor treizeci de membri 
cari alcătuiesc suszisul comitet. 

Până aici, hotărîrea așa zisului partid 
naţional din Ardeal. Ar trebui să ur- 
meze acum comentariile noastre. Dar, 
ce mai putem să spunem noi în fața 
acestui monument ridicol şi de inde- 
licateţe? A încăput şi amintirea „re- 
gelui Munţilor“ pe mâna agenţilor 


electorali dela noi... Să le fie de 
bine! 
Un gest îndrăzneț. — Ceasuri ca 


cele pe care le trăim acum, cufundați ca 
într'o adevărată baie binetăcătoare a . 
aducerilor aminte, sunt cu atât mai 

binevenite, cu cât ne-am deprins dela 
o vreme să uităm cu uşurinţă trecutul. 
Un caracteristic episod ne reînvie a- 
cum în minte. Sunt aproape douăzeci 
şi cinci de ani de atunci. La tribuna- 
lul din Alba iulia, în cursul desbate- 
rilor unui proces, procurorul de-acolo, 
contele Lazar, între altele, a zis că 
Avram lancu a fost un cap de bandiți. 
Această insultă a alarmat întreaga 
noastră presă, şi se făceau planuri 
cum ar trebui să se dea răspunsul 
cuvenit. Insfârșit, tinerimea română 
din Cluj a hotărât să trimită o dele- 
gaţie de trei, ca să pună cunună pe 
mormântul dela 'Ţebea. Trimişii tine- 
rimei au fost lon Scurtu, George No- 
vacovici şi Coriolan Ster. Pe funda 
tricoloră a coroanei d. dr. Amos Frâncu 
scrisese următoarele: „Tinerimea ro- 
mână, lui Avram Iancu. — Dormi în 
pace, noi veghieni“, Fiecare din f cei 
trei studenți a ţinut câte-o cuvântare în- 
îlăcărată, iar cuvântările au apărut în Ga- 
zeta Transilvaniei şi în Tribuna de atunci. 

e înțelege, că aşezarea cununei şi 
cuvântările rostite au alarmat autori- 
tăţile maghiare, şi în scurtă vreme s'a 
pornit un proces impotriva cutezăto- 
rilor români, iar cununa lui Iancu, în- 
tocmai ca orice alt corpus delict a 
fost aruncată în arhiva tribunalului 
din Deva. In procesa figurat, ca apără- 
"tor neînfricatul fruntaş român Fran- 








cise Hossu Longin, ginerele lui Gh. 
Pop de Băsești. DI Hossu-Longin, după 
terminarca procesului,.a dus din now 
coroana pe mormântul dela 'Țebea. 
La 22 lanuarie 1902, după “incă un 
neplăcut incident cu jandarmii, cu- 
nuna a fost așezată în biserica lui 
Horia, unde se află," probabil, şi 
acum. 


O carte despre Avram lancu. — 
Printre puținele publicaţii ocazionale, 
apărute -în preajma serbărilor dela 
Tebea, monografia tânărului istoric 
Nicolae Buta, întitulată: Avram lancu 
și epoca sa, s'a impus atențiunii publi- 
cului printr'o interesantă concepţie a- 
supra revoluţiei dela 48 și prin alesele 
ei calităţi de stil. Di Nicolae Buta pri- 
veşte pe Iancu în lumina ideilor vremii 
sale, întăţişându-l aşa cum il pregă- 
tise spiritualiceşte curentul revoluțio- 
nar diu jurul său. Ceeace a făcut însă 
ca lancu să-şi împlinească misiunea. 
sa ca nimeni altul, a fost însă legă- 
tura organică pe care a păstrat-o cu 
asprele necesităţi ale neamului său, 
din cugetul căruia a răsărit ca o stră- 
lucită simbolizare a revendicărilor po- 
pulare. Reproducem în altă parte a 
revistei un fragment din lucrarea dlui 
N. Buta, și credem că îndemnul nostru 
îi va aduce o parte din cetitorii pe 
cari îi merită, £: 

